2 Arelemgbunli 25 | Yintanɛte Zo Baebolo | Ewiade Fofolɛ Ngilebɛbo\nArelemgbunli Mɔɔ Tɔ Zo Nwiɔ 25:1-30\nNɛbukadenɛza bɛngale Gyɛlusalɛm yiale (1-7)\nBɛzɛkyele Gyɛlusalɛm nee ye ɛzonlenlɛsua ne; bɛvale ekpunli mɔɔ tɔ zo nwiɔ la bɛhɔle (8-21)\nBɛyɛle Gɛdalaya amɛnlado (22-24)\nBɛhunle Gɛdalaya; menli ne nriandile hɔle Yigyibiti (25, 26)\nBɛyele Gyɛhɔyakɛn bɛvile efiade wɔ Babelɔn (27-30)\n25 Wɔ Zɛdikaya tumililɛ ɛvolɛ mɔɔ tɔ zolɛ ngɔnla, wɔ siane bulu ne anu, wɔ siane ne kenle mɔɔ tɔ zolɛ bulu la azo, Babelɔn Belemgbunli Nɛbukadenɛza+ nee ye ɛlɔnema ne amuala rale Gyɛlusalɛm anwo zo.+ Ɔyɛle ye azokoɛleɛ wɔ ɛkɛ na ɔliele bane ɔbɛngale ye ɔyiale,+ 2 na bɛbɛngale suakpole ne bɛyiale too ɔhɔdwule Belemgbunli Zɛdikaya ɛvolɛ 11 ne azo. 3 Wɔ siane nna ne kenle ngɔnla ne azo, ɛhɔne ne yɛle kpole+ wɔ suakpole ne azo, na menli ne annyia aleɛ wɔ azɛlɛ ne azo.+ 4 Bɛbule suakpole ne bane ne bɛwolole nu,+ na sogyama ne mɔ amuala nriandile vile suakpole ne azo nɔe ne na bɛhɔvale anlenkɛ kpole ne mɔɔ wɔ bane nwiɔ ne avinli mɔɔ bikye belemgbunli tola ne la anu, ɛnee Kaledeama ne ɛbɛnga suakpole ne ɛyia; na belemgbunli ne vale Alaba adenle ne azo hɔle.+ 5 Noko Kaledea ɛlɔnema ne voanle belemgbunli ne, na bɛhɔdole ye wɔ Gyɛleko azɛlɛ sɛsɛ ne azo, na ye ɛlɔnema mɔɔ wɔ ɔ nwo ɛkɛ ne la amuala bɔle asande. 6 Akee bɛvale belemgbunli ne+ bɛhɔmaanle Babelɔn belemgbunli ne wɔ Relebela, na bɛbuale ye ndɛne. 7 Bɛhunle Zɛdikaya amra mrenyia ne mɔ wɔ ɔ nye zo ɛkɛ ne; akee Nɛbukadenɛza bobɔle Zɛdikaya anye, na ɔvale kɔbele kyeenyi ɔguale ye, na ɔvale ye ɔhɔle Babelɔn.+ 8 Wɔ siane nnu ne anu, siane ne kenle mɔɔ tɔ zo nsuu, mɔɔ le Belemgbunli Nɛbukadenɛza, Babelɔn belemgbunli ne ɛvolɛ 19 ne azo la, sinzavolɛma kpanyinli Nɛbuzaladan+ mɔɔ le Babelɔn belemgbunli ne sonvolɛ la rale Gyɛlusalɛm.+ 9 Ɔyelale Gyihova sua ne,+ belemgbunli sua* ne+ yɛɛ Gyɛlusalɛm azua kɔsɔɔti;+ eza ɔyelale sonla titili biala sua.+ 10 Na Kaledea ɛlɔnema kɔsɔɔti mɔɔ boka sinzavolɛma kpanyinli ne anwo la bubule bane ne mɔɔ ɛbɛnga Gyɛlusalɛm ɛyia la guale aze.+ 11 Sinzavolɛma kpanyinli Nɛbuzaladan vale menli mɔɔ hale mɔɔ bɛgyakyile bɛ wɔ suakpole ne azo, menli mɔɔ ɛva bɛ nwo ɛhɔmaa Babelɔn belemgbunli ne yɛɛ menli mɔɔ hale la amuala hɔle akɛlɛzonlenlɛ nu.+ 12 Noko sinzavolɛma kpanyinli ne gyakyile ehyiavolɛma kpalɛ kpalɛ ne mɔ bie wɔ azɛlɛ ne azo kɛ bɛyɛ vanye egyinli nee mialera nu gyima.+ 13 Na Kaledeama ne bubule kɔbele mpila ne mɔ+ mɔɔ wɔ Gyihova sua nu ɛkɛ ne la nee ehwili ne mɔ+ nee kɔbele Angola Kpole* ne+ mɔɔ wɔ Gyihova sua nu ɛkɛ ne la anu, na bɛvale kɔbele ne bɛhɔle Babelɔn.+ 14 Eza bɛvale ahyɛnze mɔɔ bɛfa bɛfula nzonle, sofi, ninyɛne mɔɔ bɛfa bɛnua senle, ahanrɛlɛ nee kɔbele ahyɛnze mɔɔ bɛfa bɛyɛ gyima wɔ ɛzonlenlɛsua ne anu la amuala. 15 Sinzavolɛma kpanyinli ne vale senlevalɛ ahyɛnze nee ahyɛnze mɔɔ bɛva nvutuke tagyee+ nee dwɛtɛ fufule+ bɛyɛ la hɔle. 16 Na kɔbele mɔɔ bɛvale bɛyɛle ninyɛne ɛhye mɔ amuala la, mpila nwiɔ ne, Angola Kpole* ne yɛɛ ehwili ne mɔ mɔɔ Sɔlɔmɔn yɛle mɔɔ bɛwɔ Gyihova sua nu ɛkɛ ne la, bɛangola ye suzu.+ 17 Ɛnee pila ko biala anwumahɔlɛ le kubit* 18,+ na ɛnee ɔ ti ne le kɔbele; na tile ne anwumahɔlɛ le kubit nsa, na avonle ne nee pɔmegelanate ne mɔ mɔɔ gua tile ne anwo amuala la, bɛvale kɔbele a bɛyɛle ye kɔsɔɔti a.+ Zɔhane ala a pila ne mɔɔ tɔ zo nwiɔ la nee ye avonle ne noko de a. 18 Sinzavolɛma kpanyinli ne eza vale ɛsɔfo kpanyinli Sɛlaya,+ ye boavolɛ Zɛfanaya+ nee nlenkɛ sinzavolɛma nsa ne+ hɔle. 19 Eza ɔvale suakunlu kpanyinli ko mɔɔ ɛnee nea ɛlɔnema ne anwo zo la ɔvile suakpole ne azo, menli nnu mɔɔ bɛbikye belemgbunli ne kpalɛ mɔɔ bɛnwunle bɛ wɔ suakpole ne azo, nee ɛlɔnema kpanyinli ne kɛlɛhɛlɛvolɛ ne mɔɔ boɔboa menli mɔɔ wɔ azɛlɛ ne azo la anloa yɛɛ menli mɔɔ ɛnlɛ bie mɔɔ bɛde azɛlɛ ne azo mɔɔ ɔnwunle bɛ wɔ suakpole ne azo la anu 60 na ɔ nee bɛ hɔle. 20 Sinzavolɛma kpanyinli Nɛbuzaladan+ vale bɛ hɔmaanle Babelɔn belemgbunli ne wɔ Relebela.+ 21 Babelɔn belemgbunli ne hunle bɛ wɔ Relebela mɔɔ wɔ Heemate azɛlɛ zo la.+ Ɔti Dwuda vile ye azɛlɛ zo hɔle akɛlɛzonlenlɛ nu.+ 22 Babelɔn Belemgbunli Nɛbukadenɛza yele Hyeefan+ ara Ahaekam+ ara Gɛdalaya+ kɛ ɔnlea menli mɔɔ yegyakyi bɛ wɔ Dwuda azɛlɛ ne azo la anwo zo.+ 23 Mɔɔ ɛlɔnema mgbanyima ne mɔ amuala nee bɛ menli ne dele kɛ Babelɔn belemgbunli ne ɛye Gɛdalaya la, ɛkɛ ne ala bɛrale Gɛdalaya anwo ɛkɛ wɔ Mezepa. Bɛmɛ a le Nɛtanaya ara Yehyemɛle, Kalia ara Dwoheenan, Nɛtɔfanli Tanehumɛte ara Sɛlaya yɛɛ Meeyakaenli ne ara Gyeeyazanaya nee menli mɔɔ boka bɛ nwo la.+ 24 Gɛdalaya hanle ndane hilele bɛ nee bɛ menli ne mɔ na ɔzele bɛ kɛ: “Bɛmmasulo kɛ bɛbayɛ Kaledeama sonvolɛma. Bɛdɛnla azɛlɛ ye azo na bɛzonle Babelɔn belemgbunli ne, na ɔbawie bɛ boɛ.”+ 25 Na wɔ siane nsuu ne anu, Ɛlehyama ara Nɛtanaya ara Yehyemɛle+ mɔɔ vi dehelɛ abusua ne* anu la nee menli bulu bie rale na bɛbɔle Gɛdalaya bɛhunle ye, ɔ nee Dwuuma yɛɛ Kaledeama mɔɔ wɔ ɔ nwo ɛkɛ wɔ Mezepa la.+ 26 Ɛhye anzi, menli ne kɔsɔɔti, ɔvi ngyikyi nwo zo kɔdwu mgbole nwo zo yɛɛ ɛlɔnema mgbanyima ne mɔ dwazole na bɛhɔle Yigyibiti,+ ɔluakɛ ɛnee bɛsulo Kaledeama ne.+ 27 Na mɔɔ bɛvale Dwuda Belemgbunli Gyɛhɔyakɛn+ bɛhɔle akɛlɛzonlenlɛ nu la, ye ɛvolɛ 37 ne anu, wɔ siane 12 ne anu, siane ne kenle 27 ne azo, ɛvolɛ ne mɔɔ Babelɔn Belemgbunli Yivele-mɛlodake rayɛle belemgbunli la anu, ɔyele Dwuda Belemgbunli Gyɛhɔyakɛn ɔvile efiade.+ 28 Ɔdendɛle kɛnlɛma ɔhilele ye na ɔkpogyale ye belemgbunli ebia ne zo ɔdɛlale arelemgbunli mɔɔ ɛha mɔɔ bɛboka ɔ nwo wɔ Babelɔn la. 29 Ɔti Gyɛhɔyakɛn yele ye efiade adɛladeɛ ne mɔ guale, na ɔlile aleɛ wɔ ɔ nyunlu dahuu wɔ ye ngoane mekɛ kɔsɔɔti anu. 30 Belemgbunli ne maanle bɛmaanle ye aleɛ dahuu, alehyenlɛ biala nee ye ɛdeɛ, wɔ ye ngoane mekɛ kɔsɔɔti anu.\n2 Arelemgbunli 25


Ɛzoanvolɛma Gyima 6:1-15\n6 Mekɛ ne anu mɔɔ ɛnee ɛdoavolɛma ne anwo ɛlɛso la, Dwuuma mɔɔ ka Giliki aneɛ la bɔle ɔ bo dendɛle tiale Dwuuma mɔɔ ka Hibulu aneɛ la, ɔluakɛ ɛnee bɛbu bɛ nye bɛgua bɛ ahunlanvolɛ ne mɔ anwo zo wɔ aleɛ mɔɔ bɛkyɛ ye alehyenlɛ biala la anu.+ 2 Ɔti Bulu Nee Nwiɔ ne vɛlɛle ɛdoavolɛma ne amuala na bɛhanle kɛ: “Ɔnle kpalɛ* kɛ yɛkɛgyakyi Nyamenle edwɛkɛ ne na yɛkɛgyinla ɛkponle nwo yɛkɛhyɛ aleɛ.+ 3 Ɔti mediema, bɛye bɛ nuhua menli nsuu mɔɔ bɛlɛ duma kpalɛ,*+ mɔɔ sunsum ne ɛyi bɛ tɛkɛɛ na bɛze nrɛlɛbɛ la,+ amaa yɛakpa bɛ na bɛali edwɛkɛ ɛhye mɔɔ nwolɛ hyia la anwo gyima;+ 4 na yɛmɛ yɛbadu yɛ nwo yɛazie ɛkɛ yɛayɛ asɔne na yɛahilehile Nyamenle edwɛkɛ ne.” 5 Menli ne amuala anye liele mɔɔ bɛhanle la anwo na bɛyele Sitivin, nrenyia bie mɔɔ ɔlɛ diedi kpole na sunsum nwuanzanwuanza ne ɛyi ye tɛkɛɛ la nee Felepe,+ Polɔkɔlɛse, Nekanɔ, Taemɔn, Paamɛnase yɛɛ Nekɔlɔso mɔɔ vi Anteɔko na yerayɛ Dwuunli la. 6 Bɛvale bɛ bɛrɛlɛle ɛzoanvolɛma ne, na mɔɔ bɛyɛle asɔne bɛwiele la, bɛvale bɛ sa bɛguale bɛ nwo zo.+ 7 Na Nyamenle edwɛkɛ ne hɔle zo dɛlɛle,+ na ɛdoavolɛma ne dodo yɛle mɔnwo dɔɔnwo+ wɔ Gyɛlusalɛm; na ɛsɔfoma dɔɔnwo rayɛle diedima.+ 8 Na ɛnee Sitivin mɔɔ Nyamenle ɛlolɛ nee ye tumi kpole ne wɔ ɔ nwo zo la ɛlɛyɛ nwanwane ninyɛne nee sɛkɛlɛneɛ mgbole wɔ menli ne avinli. 9 Noko menli bie mɔɔ vi ekpunli ne mɔɔ bɛfɛlɛ ye Fanwodima Nyianusua ne anu la, nee Saelinema nee Alɛzandeleama, nee menli bie mɔɔ vi Selesea nee Ehyea la dwazole kɛ bɛ nee Sitivin su kpolera. 10 Noko bɛangola bɛangyinla ye nrɛlɛbɛ nee sunsum ne mɔɔ ɔlɛfa yeadendɛ la anloa.+ 11 Akee bɛwulowulale menli bie abo bɛmaanle bɛhanle kɛ: “Yɛdele kɛ ɔlɛka munzule edwɛkɛ yeatia Mosisi nee Nyamenle.” 12 Na bɛmaanle menli ne, mgbanyima ne mɔ nee mɛla kilehilevolɛma ne vale ɛya, na bɛrale ɔ nwo zo arɛlevilɛ nu bɛrahyele ye na bɛvale ye bɛhɔmaanle Sanhedelin ne. 13 Na bɛmaanle menli ralile daselɛ adalɛ na bɛhanle kɛ: “Nrenyia ɛhye tendɛ tia ɛleka nwuanzanwuanza ɛhye nee Mɛla ne dahuu. 14 Kɛ neazo la, yɛdele kɛ ɔlɛka kɛ Gyisɛse ɛhye mɔɔ vi Nazalɛte la bazɛkye ɛzonlenlɛsua ɛhye na yeahakyi amaamuo ne mɔɔ Mosisi vale gyakyile yɛ la.” 15 Mekɛ mɔɔ bɛdabɛ mɔɔ bɛde Sanhedelin ne anu la amuala nleanle ye koonwu la, bɛnwunle kɛ ɔ nyunlu ɛyɛ kɛ anwumabɔvolɛ nyunlu.\n^ Giliki aneɛ nu, “Ɔnzɔ ɛnyelɛ.”\n^ Anzɛɛ “menli nsuu mɔɔ bɛka bɛ nwo edwɛkɛ kpalɛ.”


Baebolo Ne Le Duzu Buluku?\nKENGA YE WƆ Abbey Abkhaz Abui Acholi Afrikaans Aja Akha Albanian Altai Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Armenian (West) Assamese Ateso Attié Aymara Azerbaijani Azerbaijani (Cyrillic) Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Mumule Aneɛ Boulou Bété Cambodian Catalan Cebuano Changana (Mozambique) Changana (Zimbabwe) Chavacano Chichewa Chiga Chile Mumule Aneɛ Chin (Hakha) Chin (Tiddim) Chin (Zotung) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Dayak Ngaju Digor Douala Drehu Dusun Dutch Edo Efik Emberá (Catío) English Esan Estonian Ewe Fante Faroese Fijian Finnish Finnish Mumule Aneɛ Fon French Futuna (East) Ga Galician German Giliki Gitonga Gokana Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Havu Haya Herero Hiligaynon Hindi Hungarian Hunsrik Iban Ibanag Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Ivorian Mumule Aneɛ Japanese Javanese Jula Kabardin-Cherkess Kabiye Kabuverdianu Kachin Kalenjin Kamba Kannada Kanyok Karen (S'gaw) Kazakh Kazakh (Arabic) Khakass Khana Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korea Mumule Aneɛ Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Laotian Lari Lega Lendu Lenje Lhukonzo Lingala Lithuanian Lolo Lomwe Luganda Lugbara Lunda Luo Luvale Macua Makhuwa-Meetto Makhuwa-Shirima Makonde Malagasy Malawi Mumule Aneɛ Malay Malayalam Malaysia Mumule Aneɛ Maltese Mam Mambwe-Lungu Mansaka Mapudungun Marathi Mari Mashi Mauritian Creole Maya Mazahua Mbunda Mende Meru Mexico Mumule Aneɛ Mixe (North Central) Mixtec (Guerrero) Mizo Mongolian Moore Myanmar Myanmar Mumule Aneɛ Nahuatl (Central) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali Ngabere Ngangela Ngbandi (Northern) Nias Nigerian Pidgin Niuean Norwegian Nsenga (Mozambique) Nsenga (Zambia) Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Phimbi Pidgin (Cameroon) Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi (Shahmukhi) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romania Mumule Aneɛ Romanian Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sepulana Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Solomon Islands Pidgin Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Tewe Thai Thai Mumule Aneɛ Tigrinya Tiv Tlapanec Toba Tojolabal Tok Pisin Tongan Totonac Tshiluba Tshwa Tsonga Turkish Tuvaluan Tuvinian Twi Tzeltal Tzotzil Udmurt Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietname Mumule Aneɛ Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu zambia Mumule Aneɛ\n1, 2. Duzu ati a Baebolo ne le ahyɛlɛdeɛ kɛnlɛma mɔɔ vi Nyamenle ɛkɛ a?\nSAA ɛ gɔnwo bie kyɛ wɔ debie wɔ mekɛ mɔɔ ɛ nye ɛnla la a, kɛzi ɛte nganeɛ ɛ? Ɛ nwo pele wɔ kɛ ɛbuke nuhua wɔanlea, na ɛ nye die kɛ ɛ gɔnwo ne dwenlenle ɛ nwo la. Na ɛda ye ase.\n2 Baebolo ne le ahyɛlɛdeɛ mɔɔ vi Nyamenle ɛkɛ a. Ɔka edwɛkɛ mɔɔ yɛnrɛnwu ye wɔ ɛleka gyɛne biala la ɔkile yɛ. Kɛ neazo la, ɔka ɔkile yɛ kɛ Nyamenle bɔle anwuma, azɛlɛ ye yɛɛ nrenyia nee raalɛ mɔɔ limoa la. Ɔfa ngyinlazo mɔɔ bahola aboa yɛ wɔ yɛ ngyegyelɛ nu la ɔmaa yɛ. Yɛnwu kɛzi Nyamenle bali ye bodane nwo gyima na yeamaa azɛlɛ ye azo ayɛ ɛleka kpalɛ la wɔ Baebolo ne anu. Baebolo ne le ahyɛlɛdeɛ kɛnlɛma!\n3. Saa ɛlɛsukoa Baebolo ne a, duzu a ɛbanwu ye a?\n3 Mekɛ mɔɔ ɛlɛsukoa Baebolo ne la, ɛbanwu kɛ Nyamenle kpondɛ kɛ ɛyɛ ɔ gɔnwo. Mekɛ mɔɔ ɛlɛsukoa ɔ nwo ninyɛne dɔɔnwo la, ɛ nee ye agɔnwolɛvalɛ ne anu bamia.\n4. Duzu a ɛ nye die nwo wɔ Baebolo ne anwo a?\n4 Bɛhile Baebolo ne amuala anzɛɛ ye foa bie abo bɛhɔ aneɛ mɔɔ bo 3,000 la anu yɛɛ bɛpelente ye mgbe mgbe dɔɔnwo. Saa ɛkyɛ menli mɔɔ wɔ ewiade la anu 100 a, bɛ nuhua mɔɔ bo 90 la lɛ Baebolo wɔ bɛ aneɛ nu. Eza dapɛne biala, menli mɔɔ bo mgbe ko la asa ka Baebolo ne bie! Nɔhalɛ nu, buluku gyɛne biala nee Baebolo ne ɛnzɛ.\n5. Duzu ati a yɛkola yɛka kɛ Baebolo ne “vi Nyamenle sunsum nu” a?\n5 Baebolo ne “vi Nyamenle sunsum nu.” (Kenga 2 Timote 3:16.) Wɔannea a bie mɔ baha kɛ, ‘Menli a hɛlɛle Baebolo ne a, ɔti kɛmɔti a bɛse ɔvi Nyamenle ɛkɛ ɛ?’ Baebolo ne bua kɛ: “Sunsum nwuanzanwuanza ne a hanle menli [anzɛɛ, hilele bɛ adenle] maanle bɛhanle mɔɔ vi Nyamenle ɛkɛ ne la a.” (2 Pita 1:21) Ɔle kɛ gyimamenle bie mɔɔ ɔse ye kɛlɛhɛlɛvolɛ ne ɛhɛlɛ ye kɛlata ɛmaa ye la. Ɔti kɛlata ne le nwane ɛdeɛ? Gyimamenle ne kɛlata ɔ, tɛ kɛlɛhɛlɛvolɛ ne ɛdeɛ ɔ. Zɔhane ala a Baebolo ne le Nyamenle ɛdeɛ a, na tɛ menli mɔɔ ɔmaanle bɛhɛlɛle la ɔ. Nyamenle hilele bɛ adenle maanle bɛhɛlɛle ye nzuzulɛ. Amgba Baebolo ne le “Nyamenle edwɛkɛ.”—1 Tɛsalonaekama 2:13; nea Awieleɛdwɛkɛ 2.\nBɛyɛ Ngɛlɛlera Nwuanzanwuanza—Ewiade Fofolɛ Ngilebɛbo ne wɔ aneɛ dɔɔnwo anu\nBAEBOLO NE ANU EDWƐKƐ LE PƐPƐƐPƐ\n6, 7. Duzu ati a yɛbahola yɛaha kɛ Baebolo ne anu edwɛkɛ ne le ko ɛ?\n6 Bɛvale ɛvolɛ mɔɔ bo 1,600 la a bɛhɛlɛle Baebolo ne a. Asolo mekɛ mɔɔ menli mɔɔ hɛlɛle la anu biala dɛnlanle aze a. Ɛnee bie mɔ ze nwoma kpalɛ yɛɛ bie mɔ noko ɛnle zɔ. Kɛ neazo la, ɛnee ko le dɔketa. Ɛnee bie mɔ noko le ɛyazovoma, fɛlɛkyevoma, mboaneneavolɛma, ngapezoma, ndɛnebuavolɛma yɛɛ arelemgbunli. Ɔwɔ nuhua kɛ menli ngakyile a hɛlɛle Baebolo ne a, noko nuhua edwɛkɛ ne amuala le ko. Bɛnga edwɛkɛ ko wɔ tile ko anu na bɛaha ye ngakyile wɔ tile fofolɛ nu. *\n7 Baebolo ne anu buluku mɔɔ limoa la maa yɛnwu kɛzi ewiade ye anu ngyegyelɛ bɔle ɔ bo la, yɛɛ buluku mɔɔ li awieleɛ la ka kɛzi Nyamenle bali zɔhane ngyegyelɛ ne mɔ anwo gyima na yeamaa azɛlɛ ye ayɛ paladaese la anwo edwɛkɛ. Baebolo ne ka ninyɛne mɔɔ sisile alesama ɛbɛlabɔlɛ nu ɛvolɛ apenle dɔɔnwo la anwo edwɛkɛ, na ɔmaa yɛnwu kɛ Nyamenle di ye bodane nwo gyima dahuu.\n8. Maa neazo mɔɔ kile kɛ abɔdeɛ nwo nrɛlɛbɛ nwo edwɛkɛ mɔɔ wɔ Baebolo ne anu la le nɔhalɛ la.\n8 Baebolo ne ɛnle abɔdeɛ nwo nrɛlɛbɛ buluku anzɛɛ buluku mɔɔ bɛsukoa ye wɔ sukulu a, noko abɔdeɛ nwo nrɛlɛbɛ nwo edwɛkɛ mɔɔ ɔka la le nɔhalɛ. Zɔhane ala a yɛ nye la kɛ buluku mɔɔ vi Nyamenle ɛkɛ la bayɛ a. Kɛ neazo la, Nyamenle adehilelɛ mɔɔ fale kɛzi Yizilayɛma bahola azi ewule bie adenle na yeansalo la anwo edwɛkɛ wɔ Lɛvitikɔso buluku ne anu. Bɛhɛlɛle edwɛkɛ ɛhye la, ɔhyɛle kpalɛ na menli anwu kɛ ngɛkɛba bie mɔ wɔ ɛkɛ mɔɔ bɛmaa yɛ ewule a. Eza Baebolo ne kilehile nu wienyi kɛ azɛlɛ ne henda mɔɔ debie biala ɛnlɛ nu a. (Dwobu 26:7) Na mekɛ mɔɔ ɛnee menli dɔɔnwo die di kɛ azɛlɛ ne le ɛdɛbaa la, Baebolo ne hanle kɛ ɔle kutukpunli.—Ayezaya 40:22.\n9. Duzu a nɔhalɛ mɔɔ Baebolo kɛlɛvoma hanle la maa yɛnwu ye wɔ Baebolo ne anwo a?\n9 Saa Baebolo ne ka tetedwɛkɛ nwo edwɛkɛ a, ɔka ye nɔhalɛ fɔɔnwo. Noko tetedwɛkɛ mbuluku dɔɔnwo anu edwɛkɛ ɛnle nɔhalɛ ɔluakɛ menli mɔɔ kɛlɛ la ɛnga nɔhalɛ. Kɛ neazo la, saa bɛ maanle ne kɔ konle na bɛanli konim a, bɛnga nwolɛ edwɛkɛ. Noko Baebolo kɛlɛvoma ne hanle nɔhalɛ wɔ mekɛ mɔɔ Yizilayɛma anli konim bɔbɔ la. Eza bɛhɛlɛle nvonleɛ mɔɔ bɛdabɛ mumua ne bɛyɛle la. Kɛ neazo la, Mosisi hɛlɛle ye wɔ Nɔmbɛse buluku ne anu kɛ ɔyɛle nvonleɛ kpole bie na Nyamenle deanle ye wɔ nwolɛ. (Nɔmbɛse 20:2-12) Nɔhalɛ mɔɔ Baebolo kɛlɛvoma hanle la kile kɛ Baebolo ne vi Nyamenle ɛkɛ. Ɛhye kile kɛ yɛbahola yɛalie Baebolo ne yeali.\nBULUKU MƆƆ FOLƐDULƐ KPALƐ WƆ NU\n10. Duzu ati a Baebolo ne anu folɛdulɛ boa yɛ ɛnɛ a?\n10 Baebolo ne “vi Nyamenle sunsum nu, na ɔle kpalɛ ɔmaa ngilehilelɛ, bɛ nyunlu ɛhwilɛ, ninyɛne ɛdenrɛdenrɛlɛ.” (2 Timote 3:16) Nɔhalɛ nu, Baebolo ne anu folɛdulɛ boa yɛ ɛnɛ. Gyihova ze kɛzi ɔbɔle yɛ a, ɔti ɔte kɛzi yɛdwenle yɛɛ kɛzi yɛte nganeɛ la abo. Ɔze yɛ ɔtɛla kɛzi yɛdayɛ mumua ne yɛze yɛ nwo la yɛɛ ɔkpondɛ kɛ yɛ nye die. Ɔze mɔɔ le kpalɛ maa yɛ nee mɔɔ ɛnle kpalɛ ɛmmaa yɛ la.\n11, 12. (a) Folɛ kpalɛ boni a Gyisɛse dule wɔ Mateyu tile 5 kɔdwu 7 a? (b) Duzu bieko a yɛbahola yɛazukoa yɛavi Baebolo ne anu a?\n11 Yɛkenga folɛ kpalɛ mɔɔ Gyisɛse dule mɔɔ fale kɛ ɔkɛyɛ na yɛ nye alie, kɛzi ɔwɔ kɛ yɛ nee awie mɔ tɛnla, kɛzi ɔwɔ kɛ yɛyɛ asɔne nee kɛzi ɔwɔ kɛ yɛbu ezukoa la anwo edwɛkɛ wɔ Mateyu tile 5 kɔdwu 7. Ɔnva nwo kɛ ɔvale folɛdulɛ ɛhye ɔmaanle la ɛvolɛ kɛyɛ 2,000 ɛpɛ nu la, tumi tɛbɔ nu yɛɛ ɔboa yɛ ɛnɛ.\n12 Eza Gyihova kilehile yɛ ngyinlazo mɔɔ boa yɛ maa yɛ abusua asetɛnla yɛ kpalɛ, yɛyɛ gyimayɛvoma kpalɛ na yɛ nee awie mɔ tɛnla anzodwolɛ nu la wɔ Baebolo ne anu. Baebolo ngyinlazo boa yɛ dahuu ɔnva nwo menli holɛ ko mɔɔ yɛde, ɛleka mɔɔ yɛwɔ anzɛɛ ngyegyelɛ mɔɔ yɛlɛyia la.—Kenga Ayezaya 48:17; nea Awieleɛdwɛkɛ 3.\nƐBAHOLA WƆALIE BAEBOLO NGAPEZO WƆALI\nBaebolo kɛlɛvolɛ Ayezaya hanle dole ɛkɛ ne kɛ bɛbazɛkye Babelɔn\n13. Edwɛkɛ boni a Ayezaya hanle kɛ ɔbado suakpole Babelɔn a?\n13 Baebolo ne anu ngapezo dɔɔnwo ɛra nu dɛba. Kɛ neazo la, Ayezaya hanle dole ɛkɛ ne kɛ bɛbazɛkye Babelɔn. (Ayezaya 13:19) Ɔhilele adenle fɔɔnwo mɔɔ bɛbalua zo bɛazɛkye suakpole ne la. Ɛnee suakpole ne lɛ nlenkɛ mgbole yɛɛ azule la nwolɛ mɔɔ bɔ nwolɛ bane a. Noko Ayezaya hanle kɛ azule ne basesa yɛɛ bɛbabuke ye nlenkɛ ne mɔ bɛagua nwolɛ. Menli mɔɔ bava sua ne la bahɔ sua ne azo mɔɔ bɛnrɛho a. Ayezaya hanle dole ɛkɛ ne bɔbɔ kɛ nrenyia bie mɔɔ bɛfɛlɛ ye Saelɛse la a bazɛkye Babelɔn a.—Kenga Ayezaya 44:27–45:2; nea Awieleɛdwɛkɛ 4.\n14, 15. Kɛzi Ayezaya ngapezo ne rale nu ɛ?\n14 Bɛhɛlɛle ngapezo ne la, ye ɛvolɛ ɛya nwiɔ anzi, sogyama bie rale Babelɔn anwo zo. Nwane a ɛnee li bɛ nyunlu a? Kɛ mɔɔ ngapezo ne hanle ala la, ɛnee Saelɛse, Pɛhyea belemgbunli ne, a li bɛ nyunlu a. Ɛnee debie biala kile kɛ mekɛ ɛdwu kɛ ngapezo ne mɔɔ ɛha la ba nu.\n15 Nɔe ne mɔɔ Saelɛse rale bɛ nwo zo la, ɛnee Babelɔnoma ɛlɛto ɛkponle. Ɛnee bɛsuzu kɛ bɛlɛ banebɔlɛ ɔlua bɛ bane ndendenle ne nee azule ne ati. Saelɛse nee ye sogyama ne noko yele gota kpole wɔ bane ne anzi maanle azule ne zenle vale nu. Azule ne sesanle mɔɔ ɛnee Pɛhyea sogyama kola wudwu pɛ a. Noko kɛ ɔkɛyɛ na sogyama ne avo Babelɔn bane ne ɛ? Kɛ mɔɔ ngapezo ne hanle la, bɛgyakyile suakpole ne nlenkɛ ne mɔ bɛguale nwolɛ, yemɔti sogyama ne vale sua ne mɔɔ bɛango a.\n16. (a) Duzu edwɛkɛ a Ayezaya hanle ye wɔ Babelɔn anwo a? (b) Kɛzi yɛkola yɛnwu kɛ Ayezaya ngapezo ne rale nu ɛ?\n16 Ayezaya hanle dole ɛkɛ ne kɛ awie ɛnrɛdɛnla Babelɔn azo bieko. Ɔhɛlɛle kɛ: “Awie ɛnrɛdɛnla zolɛ bieko, yɛɛ ɔnrɛyɛ ɛleka mɔɔ bɛbadɛnla wɔ awolɛndoazo kɔsɔɔti anu.” (Ayezaya 13:20) Asoo ɔrale nu zɔ? Saa ɛkɔ Iraq suakpole Baghdad nyiakɛ a, ɛbanwu ɛleka mɔɔ ɛnee Babelɔn wɔ mɔɔ yeyɛ suadu la, ɔvi Baghdad mɔɔ kɔ ɛkɛ la bayɛ mayɛlɛ 50. Ɛnɛ bɔbɔ, awie biala ɛnde ɛkɛ. Gyihova vale “ɛzɛkyelɛ sane” kpoanle Babelɔn hɔguale.—Ayezaya 14:22, 23. *\nBabelɔn mɔɔ ɛyɛ suadu la\n17. Duzu ati a yɛbahola yɛalie Nyamenle ɛwɔkɛ kɔsɔɔti yɛali a?\n17 Kɛmɔ Baebolo ngapezo dɔɔnwo ɛra nu la ati, yɛbahola yɛalie mɔɔ Baebolo ne ka fale kenle bie anwo la yɛali. Yɛbahola yɛanyia anwodozo bɔkɔɔ kɛ Gyihova bali ɛwɔkɛ mɔɔ yebɔ kɛ ɔbayɛ azɛlɛ ye paladaese la azo. (Kenga Nɔmbɛse 23:19.) Nɔhalɛ nu, yɛlɛ anyelazo kɛ yɛbanyia “dahuu ngoane ne mɔɔ Nyamenle mɔɔ ɔngola ɔmbɔ adalɛ la vale bɔle ɛwɔkɛ mekɛ tendenle la.”—Taetɛse 1:2. *\nBAEBOLO NE BAHOLA AHAKYI WƆ ƐBƐLABƆLƐ\n18. Duzu a Pɔɔlo hanle ye wɔ “Nyamenle Edwɛkɛ” ne anwo a?\n18 Yɛnwu kɛ buluku gyɛne biala nee Baebolo ne ɛnzɛ. Nuhua edwɛkɛ ne le ko yɛɛ saa ɔka abɔdeɛ nwo nrɛlɛbɛ anzɛɛ tetedwɛkɛ nwo edwɛkɛ a, ɔle nɔhalɛ. Ɔtu yɛ folɛ kpalɛ yɛɛ nuhua ngapezo dɔɔnwo ɛra nu dɛbadɛba. Noko Baebolo ne yɛ mɔɔ tɛla zɔ a. Ɛzoanvolɛ Pɔɔlo hɛlɛle kɛ: “Nyamenle edwɛkɛ ne de ngoane nu yɛɛ tumi wɔ nu.” Duzu a ɛhye kile a?—Kenga Hibuluma 4:12.\n19, 20. (a) Kɛzi Baebolo ne bahola aboa wɔ yeamaa wɔanwu kɛzi ɛde la ɛ? (b) Kɛ ɔkɛyɛ na wɔahile Baebolo ne mɔɔ bɛva bɛhyɛ yɛ la anwo anyezɔlɛ ɛ?\n19 Baebolo ne bahola ahakyi wɔ ɛbɛlabɔlɛ. Ɔbahola yeaboa wɔ yeamaa wɔanwu kɛzi ɛdawɔ mumua ne ɛde la. Ɔbahola yeaboa wɔ yeamaa wɔade kɛzi ɛdwenle nee kɛzi ɛte nganeɛ la abo kpalɛ. Kɛ neazo la, bie a yɛdwenle kɛ yɛkulo Nyamenle. Noko amaa yɛahile kɛ yɛkulo ye la, ɔwɔ kɛ yɛdi mɔɔ Baebolo ne ka la azo.\n20 Baebolo ne vi Nyamenle ɛkɛ amgba. Ɔkulo kɛ ɛkenga, ɛsukoa na ɛ nye die nwo. Kile ahyɛlɛdeɛ ɛhye anwo anyezɔlɛ na sukoa ye dahuu. Na ɔbamaa wɔade bodane mɔɔ Nyamenle lɛ maa alesama la abo. Yɛbazukoa bodane ɛhye anwo ninyɛne dɔɔnwo wɔ tile bieko anu.\n^ ɛden. 6 Bie mɔ se Baebolo ne anu edwɛkɛ ɛnle ko, noko ɔnle nɔhalɛ. Nea The Bible—God’s Word or Man’s? buluku ne mɔɔ Gyihova Alasevolɛ ɛyɛ la tile 7.\n^ ɛden. 16 Saa ɛkulo kɛ ɛsukoa Baebolo ngapezo nwo edwɛkɛ dɔɔnwo a, ɛbahola wɔagenga A Book for All People brohyua ne mɔɔ Gyihova Alasevolɛ ɛyɛ la mukelɛ 27-29.\n^ ɛden. 17 Babelɔn ɛzɛkyelɛ ne le Baebolo ngapezo mɔɔ ɛra nu la anu kokye ala. Ɛbahola wɔanwu ngapezo mɔɔ fale Gyisɛse Kelaese anwo la wɔ Awieleɛdwɛkɛ 5 anu.\nNƆHALƐ 1: BAEBOLO NE VI NYAMENLE ƐKƐ\n“Ngɛlɛlera ne amuala vi Nyamenle sunsum nu.”—2 Timote 3:16\nKɛzi Baebolo ne le ngakyile fi buluku gyɛne biala anwo ɛ?\nBɛhile Baebolo ne amuala anzɛɛ ye foa bie abo bɛhɔ aneɛ mɔɔ bo 3,000 la anu, yɛɛ bɛpelente mgbe mgbe dɔɔnwo.\nƆka edwɛkɛ mɔɔ yɛnrɛde ye wɔ ɛleka biala la ɔkile yɛ.\n1 Tɛsalonaekama 2:13\nBaebolo ne le Nyamenle ɛdeɛ.\nNyamenle hilele menli adenle maanle bɛhɛlɛle ye nzuzulɛ.\nNƆHALƐ 2: BAEBOLO NE LE NGAPEZO BULUKU\n‘Nyamenle ɛngola ɛmbɔ adalɛ.’—Taetɛse 1:2\nDuzu ati a ɛbahola wɔalie Baebolo ne wɔali a?\nBaebolo ne hanle kɛzi bɛbazɛkye Babelɔn la anwo edwɛkɛ dole ɛkɛ wɔ ɛvolɛ ɛya dɔɔnwo anu kolaa na yeazi.\nBaebolo ngapezo ne mɔ ɛlɛba nu ɛnɛ.\nYɛbahola yɛalie mɔɔ Baebolo ne ka ye wɔ kenle bie anwo la yɛali.\nNƆHALƐ 3: BƐHƐLƐLE BAEBOLO NE KƐ ƆBOA WƆ\n“Medame Gyihova a mele wɔ Nyamenle a, Ahenle mɔɔ kilehile wɔ ɔmaa ɔwie wɔ boɛ” la.—Ayezaya 48:17\nDuzu a wɔzukoa wɔ Baebolo ne anwo a?\nDwobu 26:7; Ayezaya 40:22\nAbɔdeɛ nwo nrɛlɛbɛ nwo edwɛkɛ mɔɔ Baebolo ne ka la le nɔhalɛ.\nMenli mɔɔ hɛlɛle Baebolo ne la lile nɔhalɛ.\nGyisɛse dule yɛ folɛ wɔ kɛzi yɛ nye balie, kɛzi ɔwɔ kɛ yɛ nee menli tɛnla anzodwolɛ nu, kɛzi ɔwɔ kɛ yɛyɛ asɔne nee kɛzi ɔwɔ kɛ yɛbu ezukoa la anwo.\nNƆHALƐ 4: BAEBOLO NE BAHOLA AHAKYI WƆ ƐBƐLABƆLƐ\n“Nyamenle edwɛkɛ ne de ngoane nu yɛɛ tumi wɔ nu.”—Hibuluma 4:12\nDuzu a Nyamenle Edwɛkɛ ne bahola ayɛ amaa wɔ a?\nƆkola ɔboa wɔ ɔmaa ɛte Nyamenle bodane ne abo.\nƆkola ɔboa wɔ ɔmaa ɛnwu sonla holɛ mɔɔ ɛde la.\nƆkola ɔboa wɔ ɔmaa ɛnwu mɔɔ Nyamenle kpondɛ kɛ ɛyɛ la.\nNyamenle kulo kɛ ɛkenga Baebolo ne, ɛsukoa na ɛ nye die nwolɛ.\nFa nwa awie Fa nwa awie Baebolo Ne Le Buluku Mɔɔ Vi Nyamenle Ɛkɛ\nbhs tile 2 m. 19-28


Ka Nza Nwo Edwɛkɛ Kile Ɛ Mra | Moalɛ Maa Abusua\nKENGA YE WƆ Afrikaans Albanian America Mumule Aneɛ Amharic Arabic Armenian Azerbaijani Bashkir Belize Kriol Bicol Bislama Boulou Bulgarian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Faroese Fijian Finnish Fon French Ga Georgian German Giliki Gun Haitian Creole Hausa Hibulu Hiligaynon Hindi Hungarian Iban Igbo Iloko Indonesian Isoko Italian Italy Mumule Aneɛ Japanese Kabuverdianu Kamba Kannada Kikaonde Kiluba Kimbundu Kinyarwanda Kirghiz Kirundi Korean Kwanyama Latvian Lingala Lithuanian Macedonian Malagasy Malay Malayalam Maltese Mam Mambwe-Lungu Maya Mongolian Moore Myanmar Ndebele (Zimbabwe) Nepali Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Portuguese (European) Punjabi Rarotongan Romanian Romany (Macedonia) Romany (Macedonia) Cyrillic Russia Mumule Aneɛ Russian Sango Sepedi Serbian (Cyrillic) Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tatar Telugu Tetun Dili Thai Tigrinya Tiv Tojolabal Tsonga Turkish Twi Tzotzil Ukrainian Umbundu Urdu Uzbek Uzbek (Roman) Valencian Vietnamese Waray-Waray Welsh Yoruba Zulu\nKa Nza Nwo Edwɛkɛ Kile Ɛ Mra\n“Mekɛ mɔɔ limoa mɔɔ yɛ nee yɛ ra raalɛ ne zuzule nzanlonlɛ nwo la, ɛnee yeli ɛvolɛ nsia. Ɛnee ɔyɛ yɛ azibɛnwo kɛ ɔze nza nwo edwɛkɛ dɔɔnwo ɔtɛla kɛ mɔɔ yɛsuzu la.”—Alexander.\nMɔɔ Baebolo ne ka fale nza nwo la\nƆhyia kɛ ɛka nza nwo edwɛkɛ ɛkile ngakula. Mmakendɛ ɛmaa ɛ ra ne nyia ɛvolɛ 13 kolaa. Khamit mɔɔ wɔ Russia la ka kɛ: “Me kunlu a anrɛɛ yɛhanle kɛzi bɛfa nza bɛdi gyima kpalɛ la anwo edwɛkɛ yɛhilele yɛ ra nrenyia ne wɔ ye ngakula nu. Mekanwu ɛhye la ɛnee yekpa nwo. Menwunle kɛ, me ra nrenyia ne no nza dahuu wɔ mekɛ mɔɔ ɛnee yenyia ɛvolɛ 13 la.”\nDuzu ati a ɔwɔ kɛ ɛmaa ɛhye kyia wɔ a?\nBɛ gɔnwo mɔ sukuluma, gualilɛ nwo nolobɔlɛ yɛɛ TV zo gyimalilɛ bahola amaa ɛ ra anyia adwenle ngakyile wɔ nza nwo.\nU.S. Centers for Disease Control and Prevention ne kile a, wɔ United States amuala, nza dodo mɔɔ ngakula no la le ɛya ko ngyɛnu 11.\nƐhye ati a dɔketama tu awovolɛ folɛ kɛ, bɛmaa bɛ mra ɛnwu esiane mɔɔ wɔ nza nwo la wɔ bɛ ngakula nu la. Kɛ ɔkɛyɛ na wɔayɛ ɛhye ɛ?\nSiezie ɛ nwo maa ɛ ra ne kpuya ngakyile ne mɔ. Ngakula mɔɔ bɛtɛnyinli la kulo kpuya ɛbizalɛ, na ngakula mɔɔ anye ɛvi ekyi la ɛdeɛ, ɔbo zo. Yemɔti, ɔwɔ kɛ ɛsiezie ɛ nwo kpalɛ amaa wɔahola wɔabua bɛ kpuya ne mɔ. Kɛ neazo la:\nSaa ɛ ra kulo kɛ ɔnwu kɛzi nza mɔɔ anu yɛ se la fɛlɛko de a, ɛbahola wɔaha kɛ, ɔnyinyia ekyi, na beer ɛdeɛ ɔyɛ ɛnwonle.\nSaa ɛ ra kulo kɛ ɔsɔ bie ɔnea a, ɛbahola wɔaha kɛ, nza mɔɔ anu yɛ se la ɛnle kpalɛ ɛmmaa ngakula. Maa bɛnwu ngyegyelɛ mɔɔ wɔ nu la: Nza maa awie yɛ dii, noko saa awie no ye dɔɔnwo a, ɔmaa ɔ nye zo kyi ye, ɔyɛ ngoaseade yɛɛ ɔka edwɛkɛ mɔɔ nzinlii ɔbanlu ɔ nwo wɔ nwo la.—Mrɛlɛbulɛ 23:29-35.\nNwu ninyɛne bie mɔ. Baebolo ne ka kɛ: “Badwemafo fa adwenle yɛ ye debie biala.” (Mrɛlɛbulɛ 13:16) Sukoa kɛzi bɛfa nza bɛdi gyima kpalɛ yɛɛ ɛvolɛ mɔɔ wɔ maanle ne anu mɛla maa adenle kɛ awie di a ɔbahola yeanlo nza la anwo debie. Ɛhye baboa wɔ yeamaa wɔaboa ɛ ra ne.\nƐnee ye ɛzuzu edwɛkɛ ne anwo. Mark, selɛ bie mɔɔ wɔ Britain la ka kɛ, “nza ɛnlonlɛ nwo edwɛkɛ bahola ahye ngakula adwenle kpalɛ, membizale me ra nrenyia ne mɔɔ ɛnyia ɛvolɛ mɔtwɛ la kɛ, ɔnea a ɔle kpalɛ anzɛɛ ɛtane kɛ ɔbanlo nza mɔɔ anu yɛ se ɔ. Membizale ye wɔ agɔnwolɛvalɛ adenle zo na ɛhye boale ye maanle ɔhanle mɔɔ wɔ ye ahonle nu la.”\nSaa ɛta ɛka nza mɔɔ anu yɛ se la anwo edwɛkɛ ɛkile ɛ ra a, ɔbaboa ye kpalɛ. Nea ɛ ra ne ɛvolɛ na ɛ nee ye ɛzuzu ɛbɛlabɔlɛ nu edwɛkɛ le kɛ kale ɛhanlɛ nwo mɛla mɔɔ ɔwɔ kɛ bɛdi zo nee nla nwo edwɛkɛ noko anwo.\nYɛ neazo. Ngakula le kɛ emiane—bɛsukoa ninyɛne mɔɔ bɛnwu ye la—na neɛleanu kile kɛ, awovolɛ kola nyia bɛ mra nwo zo tumi tɛla awie biala. Ɛhye kile kɛ, saa ɛfa nza mɔɔ anu yɛ se la a ɛdi wɔ adwenleadwenle nwo gyima a, ngakula ne mɔ noko bayɛ bie. Yemɔti yɛ neazo kpalɛ. Nea kɛ ɛbava nza wɔali gyima kpalɛ.\nƐ mra bazukoa kɛzi ɛfa nza ɛdi gyima la\n‘Gyihova maa yɛnyia nwanye amaa yɛ nye alie.’ (Edwɛndolɛ 104:14, 15) Ɔnle ɛtane kɛ yɛbanlo nza mɔɔ anu yɛ se la; ɔle ahyɛlɛdeɛ mɔɔ vi Nyamenle ɛkɛ.\n“Nwanye ɛnlonlɛ maa bɛsi sonla amgbu; nza ɛsesebɛ ɛnlonlɛ maa sonla gyibi; sonla mɔɔ kɛmaa nza kɛgya ye la ɛnze nrɛlɛbɛ.” (Mrɛlɛbulɛ 20:1) Ɔwɔ kɛ yɛfa nza yɛdi gyima nrɛlɛbɛ nu.\n“Nzama, . . . ɛnrɛnyia Nyamenle Belemgbunlililɛ ne.” (1 Kɔlentema 6:10) Nyamenle kyi nza mɔɔ bɛfa bɛdi gyima wɔ adenle ɛtane zo la na ɔndua nza.\nNgakula Ɛtetelɛ Mgbavolɛ Nee Mbɛlɛra Ɛtetelɛ Agyalɛ & Abusua\nFa nwa awie Fa nwa awie Ka Nza Nwo Edwɛkɛ Kile Ɛ Mra\nijwhf edwɛkɛ 4


Ditilɔnomi 16 | Yintanɛte Zo Baebolo | Ewiade Fofolɛ Ngilebɛbo\nAkpabɛnwo; Paano Mɔɔ Mgbɔvonle Ɛnle Nu Ɛvoyia (1-8)\nDapɛne Dapɛne Ɛvoyia (9-12)\nKpɔda Bo Ɛdɛnlanlɛ Ɛvoyia (13-17)\nBɛkpale ndɛnebuavolɛma (18-20)\nNinyɛne mɔɔ bɛduale bɛ kɛ bɛmmadua zo bɛsonle (21, 22)\n16 “Bɛhakye siane Ebebe* ne na bɛli Gyihova bɛ Nyamenle ne Akpabɛnwo ne,+ ɔluakɛ Gyihova bɛ Nyamenle ne yele bɛ vile Yigyibiti nɔɔzo wɔ siane Ebebe ne anu.+ 2 Ɔwɔ kɛ bɛfa boane nee ɛnlankɛ+ bɛbɔ Akpabɛnwo afɔle bɛmaa Gyihova bɛ Nyamenle ne+ wɔ ɛleka mɔɔ Gyihova kɛkpa kɛva ye duma kɛdo zolɛ la.+ 3 Ɔnle kɛ bɛfa debie biala mɔɔ mgbɔvonle wɔ nu la bɛboka nwo bɛdi;+ ɔluakɛ ɔwɔ kɛ bɛdi paano mɔɔ mgbɔvonle ɛnle nu la, amaneɛnwunlɛ paano ne, kenle nsuu, ɔluakɛ bɛvile Yigyibiti azɛlɛ zo ndɛndɛ.+ Bɛyɛ ɛhye amaa bɛahakye kenle mɔɔ bɛvile Yigyibiti azɛlɛ zo la wɔ mekɛ ala mɔɔ bɛde ngoane nu la.+ 4 Ɔnle kɛ bɛnwu ɛdɔkɛ mɔɔ nyinyia la wɔ bɛ azɛlɛ ne amuala azo too kenle nsuu,+ yɛɛ ɔnle kɛ nane mɔɔ bɛbava bɛabɔ afɔle wɔ kenle mɔɔ limoa la nɔsolɛ nu la bie ka ɛkɛ ne nɔe ne too aleɛ kye zo.+ 5 Bɛnrɛmaa bɛnrɛhu nane ne mɔɔ bɛbava bɛabɔ Akpabɛnwo afɔle ne la wɔ sua gyɛne biala mɔɔ Gyihova bɛ Nyamenle ne ɛlɛfa amaa bɛ la azo. 6 Emomu ɔwɔ kɛ bɛku ye wɔ ɛleka mɔɔ Gyihova bɛ Nyamenle ne kɛkpa kɛva ye duma kɛdo zolɛ la. Ɔwɔ kɛ bɛku Akpabɛnwo nane ne* nɔsolɛ nu wɔ mekɛ mɔɔ sɛnzɛne ne kɛdɔ ala la,+ kɛ mekɛ mɔɔ bɛvile Yigyibiti la. 7 Ɔwɔ kɛ bɛto na bɛdi ye+ wɔ ɛleka mɔɔ Gyihova bɛ Nyamenle ne kɛhile la,+ na saa aleɛ kye a, bɛazia bɛahɔ bɛ ɛdanlɛ azua ne mɔ anu. 8 Ɔwɔ kɛ bɛdi paano mɔɔ mgbɔvonle ɛnle nu la kenle nsia, na kenle nsuu ne azo, bɛbayɛ nyianu nwuanzanwuanza bɛamaa Gyihova bɛ Nyamenle ne. Ɔnle kɛ bɛyɛ gyima biala.+ 9 “Ɔwɔ kɛ bɛtia dapɛne nsuu. Ɔwɔ kɛ bɛbɔ ɔ bo bɛtia dapɛne nsuu ne bɛfi kenle mɔɔ bɛkɛlimoa bɛkɛva ɛdedadeɛ bɛkɛha bɛ ma kɛ bɛte la.+ 10 Akee bɛnlea kɛzi Gyihova bɛ Nyamenle ne ɛyila bɛ la anwo+ na bɛvi bɛ ɛhulolɛ nu bɛva bɛ sa nu afɔlebɔdeɛ bɛrali Gyihova bɛ Nyamenle ne Dapɛne Dapɛne Ɛvoyia ne.+ 11 Na die ɛ nye wɔ Gyihova wɔ Nyamenle ne anyunlu, ɛ nee ɛ ra nrenyia, ɛ ra raalɛ, wɔ akɛlɛ nrenyia, wɔ akɛlɛ raalɛ, Livaenli mɔɔ wɔ bɛ azuamgbole ne mɔ azo,* ɛyɛvolɛ, arisa* yɛɛ kunlavolɛ mɔɔ wɔ bɛ avinli la, wɔ ɛleka mɔɔ Gyihova wɔ Nyamenle ne kɛkpa kɛva ye duma kɛdo zolɛ la.+ 12 Bɛhakye kɛ ɛnee bɛle ngɛkɛlɛ wɔ Yigyibiti+ na bɛdie na bɛli mɛla ɛhye mɔ azo. 13 “Ɔwɔ kɛ bɛdi Kpɔda Bo Ɛdɛnlanlɛ* Ɛvoyia ne+ too kenle nsuu wɔ mekɛ mɔɔ bɛlɛboɔboa bɛ ma, bɛ nwole nee bɛ nwanye nloa la. 14 Die ɛ nye wɔ bɛ ɛvoyialilɛ ne anu,+ ɛ nee ɛ ra nrenyia, ɛ ra raalɛ, wɔ akɛlɛ nrenyia, wɔ akɛlɛ raalɛ, Livaenli, ɛyɛvolɛ, arisa yɛɛ kunlavolɛ mɔɔ wɔ bɛ azuamgbole ne mɔ azo la. 15 Bɛbali Gyihova bɛ Nyamenle ne ɛvoyia ne kenle nsuu+ wɔ ɛleka mɔɔ Gyihova kɛhile la ɔluakɛ Gyihova bɛ Nyamenle ne bayila bɛ aleɛ kɔsɔɔti nee debie biala mɔɔ bɛkɛyɛ la azo,+ na fɛlɛko ala a bɛbali a.+ 16 “Ɔwɔ kɛ bɛ mrenyia ne mɔ amuala kɔ Gyihova bɛ Nyamenle ne anyunlu fane nsa wɔ ɛvolɛ ne anu wɔ ɛleka mɔɔ ɔkɛhile la; wɔ Paano Mɔɔ Mgbɔvonle Ɛnle Nu Ɛvoyia ne,+ Dapɛne Dapɛne Ɛvoyia ne,+ nee Kpɔda Bo Ɛdɛnlanlɛ* Ɛvoyia ne+ abo, na ɔnle kɛ bɛ nuhua biala fa ɔ sa mgbane ba Gyihova anyunlu. 17 Ɔwɔ kɛ awie ko biala nea kɛzi Gyihova bɛ Nyamenle ne ɛyila ye la na ɔfa nwolɛ ahyɛlɛdeɛ ɔkɔ.+ 18 “Ɔwɔ kɛ bɛkpa ndɛnebuavolɛma+ nee menli titili bɛmaa abusua biala wɔ azua* kɔsɔɔti mɔɔ Gyihova bɛ Nyamenle ne ɛlɛfa amaa bɛ la azo, na ɔwɔ kɛ bɛbua menli ne ndɛne fɔɔnwo. 19 Ɔnle kɛ bɛdi mɔguazo,+ bɛnea sonla nyunlu,+ anzɛɛ bɛdie belaebo, ɔluakɛ belaebo si nrɛlɛbɛvolɛ nye+ yɛɛ ɔsɛkye tenlenenli edwɛkɛ. 20 Pɛlepɛlelilɛ—pɛlepɛlelilɛ ala a bɛli ɔ nzi a,+ amaa bɛahɔ zo bɛadɛnla ngoane nu na bɛahɔva azɛlɛ ne mɔɔ Gyihova bɛ Nyamenle ne ɛlɛfa amaa bɛ la. 21 “Ɔnle kɛ bɛdua baka biala bɛfa bɛyɛ ɛzonlenlɛ baka*+ wɔ Gyihova bɛ Nyamenle ne afɔlemokyea ne mɔɔ bɛbazi la anwo. 22 “Ɔnle kɛ bɛkpɔnla ɛzonlenlɛ pila bɛmaa bɛ nwo,+ ɔle debie mɔɔ Gyihova bɛ Nyamenle ne kyi a.\n^ Hibulu aneɛ nu, “afɔlebɔdeɛ ne.”\n^ Hibulu aneɛ nu, “wɔ nlenkɛ mgbole ne mɔ anu la.”\n^ Hibulu aneɛ nu, “kakula mɔɔ ɛnlɛ ye papa.”\n^ Hibulu aneɛ nu, “nlenkɛ mgbole.”


Ayezaya 28 | Yintanɛte Zo Baebolo | Ewiade Fofolɛ Ngilebɛbo\nYifelaem nzabovoma gyakɔ! (1-6)\nDwuda ɛsɔfoma nee ngapezoma totɔ (7-13)\n“Yɛ nee Ewule ɛyɛ ngyekyeleɛ” (14-22)\nZayɔn adiabo mgbɛnezo bolɛ mɔɔ anwo hyia la (16)\nGyihova nwanwane gyima ne (21)\nKɛzi Gyihova tenrɛdenrɛ menli nrɛlɛbɛ nu la (23-29)\n28 Yifelaem+ nzabovoma anwomemaazo* abotile* neNee ye anyunlunyia kɛnlɛma ne mɔɔ le kɛ ndotolo mɔɔ ɛlɛnwoso,Mɔɔ bɛva bɛzoa sua ne mɔɔ wɔ bɔnza ne mɔɔ kye aleɛ la ati zo la, ɛleka mɔɔ menli mɔɔ nwanye ɛgya bɛ de la gyakɔ! 2 Nea! Gyihova lɛ awie bie mɔɔ le katakyie na ɔ nwo yɛ se la. Ɔle kɛ ezulehululɛ nee ezuawolɛ, ahumu kpole mɔɔ sɛkye ninyɛne,Ɔle kɛ ahumu kpole mɔɔ maa azule yi bu aze la,Ɔbazuhu ye kpole yeado aze. 3 Bɛbatietia YifelaemNzabovoma anwomemaazo* abotile ne azo.+ 4 Na ye anyunlunyia kɛnlɛma ne mɔɔ le kɛ ndotolo mɔɔ ɛlɛnwoso,Mɔɔ bɛva bɛzoa bɔnza ne mɔɔ kye aleɛ ati zo la,Bayɛ kɛ feege ma mɔɔ bolo kolaa na wawaa ara la. Saa awie nwu ye a, ɔte na ndɛndɛ ne ala ɔme. 5 Kenle zɔhane ɛlɔne Gyihova bayɛ kɛ anyunlunyia abotile nee ndotolo kyɛlɛ kɛnlɛma yeamaa ye menli ne mɔɔ ɛha la.+ 6 Na ɔbayɛ pɛlepɛlelilɛ sunsum yeamaa awie mɔɔ bua ndɛne na yeayɛ anwosesebɛ yeamaa bɛdabɛ mɔɔ bɛfoa agbɔvolɛ wɔ anlenkɛ kpole ne anloa la.+ 7 Nwanye ti menli ɛhye mɔ noko minli;Bɛ nza ne maa bɛtotɔ. Nza ti, ɛsɔfo nee ngapezonli minli;Nwanye maa bɛ nye zo ta bɛ,Na bɛ nza ne maa bɛtotɔ;Bɛ ɛnyelɛzodeɛnwunlɛ maa bɛminli,Na bɛnzi pi wɔ bɛ ndɛnebualɛ nu.+ 8 Bɛ ɛkponle ne mɔ azo le ɛveleɛ nvoanvoa ngome—Ɛleka biala ɛnle ɛkɛ mɔɔ bie ɛnle a. 9 Nwane a awie bahile ye nrɛlɛbɛ,Yɛɛ nwane a awie bahilehile edwɛkɛ ne anu ahile ye a? Asoo bɛdabɛ mɔɔ bɔ zo mɔɔ bɛpɛ bɛ nyɛfonlɛ,Bɛdabɛ mɔɔ bɔ zo mɔɔ bɛde bɛ bɛvi nyɛfonlɛ nloa la ɔ? 10 Ɔluakɛ ɔle “mɛla mɛla, mɛla mɛla,Ɛzuzunyɛma ɛzuzunyɛma, ɛzuzunyɛma ɛzuzunyɛma,+Ɛke ekyi, nehane ekyi.” 11 Ɔti ɔbalua menli mɔɔ yi bɛlɛbɛlɛ nee aneɛ gyɛne zo yeadendɛ yeahile menli ɛhye mɔ.+ 12 Mekɛ bie ɔhanle ɔhilele bɛ kɛ: “Ɛke le ɛnwomenlelielɛ ɛleka. Bɛmaa mɔɔ ɛvɛ la ɛlie ɔ menle; ɛke le anwodɔlɛ ɛleka,” noko bɛandie.+ 13 Yemɔti Gyihova edwɛkɛ ne bayɛ bɛ nye zo: “Mɛla mɛla, mɛla mɛla,Ɛzuzunyɛma ɛzuzunyɛma, ɛzuzunyɛma ɛzuzunyɛma,+Ɛke ekyi, nehane ekyi.” Amaa bɛlɛtia a,Bɛatele bɛagua alɛnranyunluNa bɛabubu, bɛadɔ ɛhane nu na bɛahye bɛ.+ 14 Ɔti bɛmɛ adubɛnwoma, bɛdie Gyihova edwɛkɛ,Bɛmɛ mɔɔ bɛdi menli ɛhye mɔ anwo zo tumi wɔ Gyɛlusalɛm la, 15 Ɔluakɛ bɛka kɛ: “Yɛ nee Ewule ɛyɛ ngyekyeleɛ,+Yɛɛ yɛ nee Nla* ɛyɛ ngyehyɛleɛ.* Saa azuyilɛ ne ba a,Ɔnrɛha yɛ,Ɔluakɛ yɛva adalɛ yɛyɛ yɛ feabelɛYɛɛ adalɛ nu a yɛhɔvea a.”+ 16 Ɔti edwɛkɛ mɔɔ Tumivolɛ Awulae Gyihova ɛha la ɛne: “Melɛfa bolɛ bie mɔɔ bɛzɔ bɛnlea la meado adiabo wɔ Zayɔn,+Adiabo mɔɔ gyi kpundii+ la mgbɛnezo bolɛ mɔɔ anwo hyia la.+ Awie biala mɔɔ kɛnyia diedi wɔ nu la ahonle ɛnrɛdu.+ 17 Mebamaa pɛlepɛlelilɛ ayɛ ye ɛzuzunyɛma+Na tenleneyɛlɛ ayɛ ye ɛzuzudeɛ.+ Ezuawolɛ ne bakpoa adalɛ feabelɛ ne ahɔ,Na azule ne bayi ava ɛvealeka ne. 18 Ngyekyeleɛ mɔɔ bɛ nee Ewule ɛyɛ la bazɛkye,Yɛɛ ngyehyɛleɛ mɔɔ bɛ nee Nla* ɛyɛ la ɛnrɛgyinla.+ Saa azuyilɛ ne ba a,Ɔbapia bɛ yeahɔ. 19 Mekɛ biala mɔɔ ɔbabu yeava aze la,Ɔbapia bɛ yeahɔ;+Ɔluakɛ ɔbabu yeava aze nwonlomɔ biala,Alehyenlɛ nee aledwolɛ biala. Ɛzulolɛ ala a bamaa bɛade edwɛkɛ ne mɔɔ bɛde la abo a.”* 20 Ɔluakɛ ɛkpa ne le ezinra la ati, bɛngola bɛndenrɛ bɛ nwo,Yɛɛ ɛdanlɛ ne le ɛdenraa la ati, ɔnza bɛ nwo keda. 21 Gyihova bamaa ɔ nwo zo kɛ mɔɔ ɔyɛle ye wɔ Pɛleezem Boka ne azo la;Ɔbawoso ɔ nwo kɛ mɔɔ ɔyɛle ye wɔ bɔnza ne mɔɔ bikye Gebɛyɔn anu la,+Amaa yeala ye nyɛleɛ ne ali—ye nyɛleɛ ɛzulolɛ ne—Na yeayɛ ye gyima—ye nwanwane gyima ne.+ 22 Yemɔti bɛmmayɛ agolobɛnwo,+Amaa bɛammia nyɛma mɔɔ kyekye bɛ la anu,Ɔluakɛ mede kɛ Tumivolɛ Awulae, ɛlɔne GyihovaƐbɔ kpɔkɛ kɛ ɔsɛkye azɛlɛ ne amuala.+ 23 Bɛyɛ ɛnzolɛ bɛdie me ne;Bɛgyele bɛ nzo bɛdie mɔɔ meka la. 24 Asoo ɛyazonlɛnli fundu azɛlɛ alehyenlɛ muala kolaa na yealua ma ɔ? Asoo dahuu ɔfundu azɛlɛ na ɔsiezie zolɛ ɔ?+ 25 Saa ɔsiezie azɛlɛ ne ɔwie a,Asoo ɔmkponde kumin bile wɔ zo na ɔnlua kumin gyɛne,Asoo ɔnlua hwiiti, atoko yɛɛ baale wɔ ɛleka mɔɔ fɛta laNa ɔnlua hwiiti gyɛne*+ wɔ ɛweɛne ne azo ɔ? 26 Ɔluakɛ ɔkilehile* ye wɔ adenle kpalɛ zo;Ye Nyamenle ne kilehile ye.+ 27 Ɔluakɛ bɛnva ma ɛwosolɛ baka bɛnwoso kumin bile,+Yɛɛ bɛnva ehwili bɛnva kumin zo. Emomu, bɛfa baka a bɛkpolo kumin bile a,Yɛɛ kpɔma a bɛfa bɛkpolo kumin a. 28 Asoo awie gelegele ma mɔɔ bɛfa bɛyɛ paano la? Kyɛkyɛ, ɔnwoso ye dahuu;+Saa ɔfa ye ehwili ne mɔɔ mgbɔnwɔ twe ye la ɔfa zo a,Ɔngelegele ye.+ 29 Ɛhye noko vi ɛlɔne Gyihova,Mɔɔ ye folɛdulɛ* yɛ nwanwaneNa yeyɛ ninyɛne mgbole* la ɛkɛ.+\n^ Ɔbayɛ kɛ ɔfale suakpole Samɛlea anwo.\n^ Anzɛɛ ɔkola ɔkile, “ɛnyia ɛnyelɛzodeɛnwunlɛ.”\n^ Anzɛɛ ɔkola ɔkile, “Saa bɛte ɔ bo a bɛ ahonle badu.”\n^ Hibulu edwɛkɛkpɔkɛ ne kile hwiiti bie mɔɔ ɛnle kpalɛ mɔɔ ɛnee bɛdua ye wɔ tete Yigyibiti la.\n^ Anzɛɛ “ɔtenrɛdenrɛ; ɔtea.”\n^ Anzɛɛ “bodane.”\n^ Anzɛɛ “Na ye nrɛlɛbɛ ne le kpole.”


Gyihova Alasevolɛ Le America Ɛzonlenlɛ Eku Bie Ɔ? | FAQ\nKENGA YE WƆ Afrikaans Albanian Altai Alur Amharic Arabic Argentina Mumule Aneɛ Armenian Armenian (West) Assamese Australia Mumule Aneɛ Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bengali Bicol Bislama Bosnian Boulou Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuvash Cibemba Cinyanja Colombia Mumule Aneɛ Corsican Croatian Czech Damara Dangme Danish Digor Drehu Dutch Edo Efik English Esan Estonian Ewe Fante Faroese Fijian Finnish Fon French French Mumule Aneɛ Ga Galician Garifuna Georgian German Giliki Greenlandic Guarani Gujarati Gun Haitian Creole Hausa Hibulu Hiligaynon Hindi Hungarian Ibanag Icelandic Igbo Iloko Indonesian Isoko Italian Itsekiri Japanese Javanese Kabiye Kabyle Kamba Kannada Karen (S'gaw) Kazakh Kazakh (Arabic) Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lambya Latvian Lingala Lithuanian Low German Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mende Mingrelian Mixe (North Central) Mixtec (Guerrero) Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (European) Punjabi Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Sunda Swahili Swahili (Congo) Swati Swedish Tagalog Tahitian Tajiki Tamil Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tsonga Turkish Turkmen Twi Tzeltal Tzotzil Uighur (Cyrillic) Ukrainian Umbundu Urhobo Uzbek Uzbek (Roman) Valencian Venda Vezo Vietnamese Wallisian Welsh Xhosa Yoruba Zapotec (Isthmus) Zapotec (Lachiguiri) Zulu\nBɛle America Ɛzonlenlɛ Eku Bie Ɔ?\nYɛ gyima ne ati wɔ United States, America. Noko akee yɛnle America ɛzonlenlɛ eku bie ɔluakɛ:\nBie mɔ kilehile nu kɛ ɛzonlenlɛ eku a le eku mɔɔ ɛkpɔkye ɛvi ɛzonlenlɛ mɔɔ bɛhyehyɛ bɛzie ɛkɛ ne dɛba anwo la. Gyihova Alasevolɛ amkpɔkye anvi ɛzonlenlɛ biala anwo. Emomu, ɛvoya mɔɔ lumua la anu Keleseɛne ɛzonlenlɛ ne a yɛva yɛzie ɛkɛ ne bieko a.\nGyihova Alasevolɛ bɔ edwɛkpa ne nolo anyebolo zo wɔ azɛlɛ nee maanle mɔɔ bo 230 la azo. Ɔnva nwo ɛleka mɔɔ yɛde la, yɛfa yɛ ɛzonlenlɛ ne amuala yɛmaa Gyihova Nyamenle nee Gyisɛse Kelaese, tɛ U.S. arane ne anzɛɛ arane gyɛne biala.—Dwɔn 15:19; 17:15, 16.\nYɛ ngilehilelɛ ne amuala gyi Baebolo ne azo, ɔngyi United States ɛzonlenlɛ kpanyinli bie edwɛkɛ mɔɔ yehɛlɛ la azo.—1 Tɛsalonaekama 2:13.\nYɛdi Gyisɛse Kelaese anzi, yɛnli dasanli biala anzi.—Mateyu 23:8-10.\nGyihova Alasevolɛ Nyɛ A Wɔ Ewiade Amuala A?\nNea kɛzi yɛtia menli mɔɔ boka asafo ne anwo la.\nƐleka mɔɔ ɛbanwu yɛ la bazi ɛ nwo.\nDuzu A Gyihova Alasevolɛ Die Di A?\nKpondɛ ninyɛne titili 15 mɔɔ yɛdie yɛdi la anwo edwɛkɛ sikalɛ.\nFa nwa awie Fa nwa awie Bɛle America Ɛzonlenlɛ Eku Bie Ɔ?\nGyihova Alasevolɛ Le America Ɛzonlenlɛ Eku Bie Ɔ?\nijwfq edwɛkɛ 11\nAsoo Gyihova Alasevolɛ Le Ɛzonlenlɛ Fofolɛ Anzɛɛ Ɛzonlenlɛ Mɔɔ Anwo Yɛ Ɛzulolɛ?\nWatch Tower Bible and Tract Society Ne A Le Duzu?


Edwɛne 146—“Melɛyɛ Ninyɛne Kɔsɔɔti Fofolɛ” | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Cuba Mumule Aneɛ Czech Damara Dangme Danish Dayak Ngaju Douala Drehu Dutch Ecuador Mumule Aneɛ Edo Efik English Esan Estonian Ewe Fang Faroese Fijian Finnish Fon French Fulfulde (Cameroon) Ga Georgian German German Mumule Aneɛ Giliki Gitonga Gokana Guarani Gun Haitian Creole Hakka (Taiwan) Hausa Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Medumba Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Germany) Romany (Lovari, Hungary) Ronga Runyankore Russia Mumule Aneɛ Russian Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yapese Yemba Yoruba Zapotec (Isthmus) Zulu\n“Melɛyɛ Ninyɛne Kɔsɔɔti Fofolɛ”\n1. Nya-me-nle tu-mi-li-lɛ ɛ-bɔ ɔ bo.\nYe-va ɔ Ra ne ye-zie e-bia zo.\nBɛ-du See-tan bɛ-vi a-nwu-ma lɔ,\nƆ-nrɛ-hyɛ yɛ nye ba-li-e kpo-le.\nNe-a! Nya-me-nle nee yɛ de.\nYe nyi-la-lɛ wɔ yɛ nwo zo.\nNya-ne nee a-lɔ-bɔ-lɛ ɛ-pɛ nu;\nE-wu-le nee ɛ-zu-nlɛ ɛ-vi ‘kɛ.\nƆ-se: ‘Me-yɛ ni-nyɛ-ne fo-fo-lɛ.’\nNya-me-nle ka nɔ-ha-lɛ.\n2. Bɛ-nle-a Gyɛ-lu-sa-lɛm Fo-fo-lɛ ne,\nBoa-ne-ra-lɛ ne a-tɔ-fo-lɛ ne.\nBɛ-zie-zie ye na ɔ-lɛ-ta kpa-lɛ.\nGyi-ho-va ta wɔ su-a ne a-zo.\n3. Me-nli nye ba-lie sua-kpo-le ne a-nwo.\nYe nle-nkɛ ne mɔ bɛa-bu-ke da-huu.\nMe-nli ba-lua ye a-nyu-nlu-nyia nu.\nNya-me-nle a-zo-nvo-lɛ ɛ-lɛ-ta.\n(Eza nea Mat. 16:3; Yek. 12:7-9; 21:23-25.)\nFa nwa awie Fa nwa awie “Melɛyɛ Ninyɛne Kɔsɔɔti Fofolɛ”\n“Melɛyɛ Ninyɛne Kɔsɔɔti Fofolɛ” (Edwɛne 146)\nsjj edwɛne 146


Edwɛne 120 | Yintanɛte Zo Baebolo | Ewiade Fofolɛ Ngilebɛbo\nƐyɛvolɛ mɔɔ ɛlɛkpondɛ anzodwolɛ\n‘Die me fi mɛlɛbɛlama asa anu’ (2)\n“Mekulo anzodwolɛ” (7)\nAnwumavolɛ* Edwɛne. 120 Menvɛlɛle Gyihova wɔ me anwongyelelɛ nu,+Na ɔliele me zo.+ 2 O Gyihova, die me* fi adalɛ ɛnloanlɛNee ɛtafinlimalɛ mɔɔ bɛlɛbɛla la asa anu. 3 Wɔmɔ ɛtafinlimalɛ mɛlɛbɛla,+Duzu a Ɔbava yeayɛ wɔ a, na kɛzi Ɔbahwe ɛ nzo ɛ?* 4 Ɔbava kovolɛ ɛda mbaka+ nlaneNee ɛsɛlɛ zo baka emunlike mɔɔ ɛlɛsɔ+ la yeahwe ɛ nzo. 5 Me gyakɔ, ɔluakɛ merayɛ ɛyɛvolɛ wɔ Mihyɛke!+ Mede Kidaa+ ɛdanlɛ azua nu. 6 Me* nee menli mɔɔ kyi anzodwolɛ laƐdɛnla ɛhyɛ somaa.+ 7 Mekulo anzodwolɛ, noko saa meka edwɛkɛ a,Ɛnee bɛkpondɛ bɛ nee me aho.\n^ Hibulu aneɛ nu, “na duzu a Ɔbava yeaboka ɛ nwo a?”


Gyɛnɛsese 37 | Yintanɛte Zo Baebolo | Ewiade Fofolɛ Ngilebɛbo\nDwosefi ɛlalɛ ne mɔ (1-11)\nDwosefi nee ɔ mediema ne mɔ mɔɔ anye bolole ye la (12-24)\nBɛdɔne Dwosefi bɛhɔ akɛlɛzonlenlɛ nu (25-36)\n37 Gyekɔbo hɔle zo dɛnlanle Keena azɛlɛ zo, ɛleka mɔɔ ye papa dɛnlanle kɛ ɛyɛvolɛ la.+ 2 Gyekɔbo anwo tetedwɛkɛ ɛne. Mɔɔ Dwosefi+ lile ɛvolɛ 17 la, ɛnee kakula kpavolɛ ɛhye nee ye papa aye mɔ, Belehaa nee Zelepa, amra mrenyia ne mɔ ɛlɛnea mboane ne mɔ.+ Na Dwosefi rahanle bɛ ninyɛndane ne anwo edwɛkɛ hilele bɛ papa. 3 Ɛnee Yizilayɛ kulo Dwosefi tɛla ɔ mra mrenyia mɔɔ ɛha la amuala,+ ɔluakɛ ɔyɛle ɛrelera la yɛɛ ɔwole ye a, na ɔmaanle bɛkpomgbale tɛladeɛ tendenle kɛnlɛma bie bɛmaanle ye. 4 Mɔɔ ɔ mediema mrenyia ne mɔ nwunle kɛ bɛ papa kulo ye tɛla bɛ muala la, bɛkpɔle ye, na bɛangola bɛ nee ye andendɛ anzodwolɛ nu. 5 Nzinlii Dwosefi hanle ɛlalɛ na ɔhanle ɔhilele ɔ mediema mrenyia ne mɔ,+ na ɛhye maanle bɛkpɔle ye kpole. 6 Ɔzele bɛ kɛ: “Mesɛlɛ bɛ, bɛdie ɛlalɛ ɛhye mɔɔ meha la. 7 Ɛnee yɛlɛkyekye hwiiti avile avile wɔ ɛbɔ nu na me hwiiti file ɛdeɛ ne dwazole gyinlanle senze na bɛ ɛdeɛ ne mɔ bɛngale me ɛdeɛ ne yiale na bɛbɔle bɛ ti aze bɛmaanle ye.”+ 8 Ɔ mediema ne mɔ bizale ye kɛ: “Ɛnee ɛbayɛ ɛ nwo belemgbunli wɔ yɛ nwo zo na wɔali yɛ nwo zo tumi ɔ?”+ Ɔti ɛhye noko maanle akee bɛkpɔle ye kpole kpalɛ, ɔlua ye ɛlalɛ ne mɔ nee edwɛkɛ ne mɔɔ ɔhanle la ati. 9 Ɛhye anzi ɔhanle ɛlalɛ bieko, na ɔhanle ɔhilele ɔ mediema mrenyia ne mɔ kɛ: “Meha ɛlalɛ bieko. Mekɛ ɛhye ɛdeɛ, ɛnee sɛnzɛne ne nee siane ne yɛɛ nwɔlɔra 11 ɛlɛbɔ bɛ ti aze amaa me.”+ 10 Akee ɔhanle ɔhilele ye papa nee ɔ mediema mrenyia ne mɔ, na ye papa deanle ye na ɔbizale ye kɛ: “Wɔ ɛlalɛ ɛhye abo kile duzu? Asoo medame nee wɔ mame yɛɛ ɛ mediema ne mɔ barabɔ yɛ ti aze yɛamaa wɔ ɔ?” 11 Na ɔ mediema ne mɔ anye bolole ye,+ noko ye papa vale edwɛkɛ ne ziele ɔ ti anu. 12 Akee ɔ mediema ne mɔ vale bɛ papa mboane ne mɔ hɔle adidi wɔ Hyikɛm nehane.+ 13 Nzinlii Yizilayɛ zele Dwosefi kɛ: “Se ɛ mediema ne mɔ ɛva mboane ne mɔ ɛhɔ adidi wɔ Hyikɛm nehane? Bɛla maa menzoa wɔ wɔ bɛ nwo lɔ.” Na Dwosefi hanle kɛ: “Mebahɔ!” 14 Ɔti ɔzele ye kɛ: “Mesɛlɛ wɔ, kɔnlea saa ɛ mediema ne mɔ te kpɔkɛ a. Nea kɛzi mboane ne mɔ noko anwo de la na sia baha kile me.” Na ɔzoanle ye ɔmaanle ɔvi Hibulɔn bɔnza ne anu ɔhɔle,+ na ɔbɔle ɔ ti wɔ Hyikɛm nehane. 15 Nzinlii, nrenyia bie nwunle ye kɛ ɔluolua ɛbɔ ne anu. Na ɔbizale ye kɛ: “Duzu a ɛlɛkpondɛ a?” 16 Na Dwosefi hanle kɛ: “Melɛkpondɛ me mediema mrenyia ne mɔ. Mesɛlɛ wɔ, ka kile me, nienwu a bɛ nee mboane ne mɔ ɛhɔ adidi a?” 17 Nrenyia ne doale zolɛ kɛ: “Bɛvi ɛke bɛhɔ, ɔluakɛ mendele kɛ bɛlɛka kɛ, ‘Bɛmaa yɛhɔ Dotan.’” Ɔti Dwosefi doale ɔ mediema ne mɔ na ɔhɔnwunle bɛ wɔ Dotan. 18 Akee bɛnwunle ye kɛ ɔlua moamoa nehane ɔlɛba, na kolaa na yeadwu bɛ nwo ɛkɛ ne la, bɛbɔle kpɔkɛ kɛ bɛku ye. 19 Ɔti bɛhanle bɛhilele bɛ nwo ngoko kɛ: “Bɛnlea! Ɛlalɛkavolɛ ne a ɛlɛba la.+ 20 Bɛrɛla bɛmaa yɛhu ye na yɛvuandi ye yɛdo bula ne mɔ ko anu, na yɛbaha kɛ nane anwo ɛzulolɛ bie ɛhye ye ɛli. Na akee yɛnlea kɛzi ye ɛlalɛ ne mɔ bahɔwie ye la.” 21 Mɔɔ Wulubɛn+ dele ɛhye la, ɔbɔle mɔdenle kɛ ɔdie ye yeavi bɛ sa nu. Ɔti ɔhanle kɛ: “Bɛmmamaa yɛku ye.”*+ 22 Wulubɛn zele bɛ kɛ: “Bɛmmaka mogya bɛgua.+ Bɛvuandi ye bɛdo bula ɛhye mɔɔ wɔ fienemgbole ye anu la anu, na bɛmmafa bɛ sa bɛka ye.”+ Ɛnee ye adwenle a le kɛ ɔbalie ye yeavi bɛ sa nu na yeava ye yeahɔmaa ye papa. 23 Mɔɔ Dwosefi dwule ɔ mediema ne mɔ anwo ɛkɛ ne ala la, bɛkpolole ye tɛladeɛ tendenle kɛnlɛma ne mɔɔ ɔwula la,+ 24 bɛhyele ye na bɛvuandinle ye bɛdole bula ne anu. Zɔhane mekɛ ne, ɛnee ɛhwee ɛnle bula ne anu; ɛnee nzule ɛnle nu. 25 Akee bɛdɛnlanle aze kɛ bɛdi debie. Na mɔɔ bɛmaanle bɛ nye zo la, bɛnwunle Yehyemɛle adendulɛma+ kɛ bɛvi Geleade bɛlɛba. Ɛnee bɛ afunlumu ne mɔ zo labedenom, balesam yɛɛ baka evuanlɛ nwo abonle,*+ na ɛnee bɛlɛse bɛahɔ Yigyibiti. 26 Na Dwuda zele ɔ mediema ne mɔ kɛ: “Saa yɛku yɛ diema ne na yɛkeda ye mogya ne azo a, duzu nvasoɛ a yɛbanyia a?+ 27 Bɛrɛla bɛmaa yɛdɔne ye+ yɛmaa Yehyemɛlema ne mɔ, na bɛmmamaa yɛfa yɛ sa yɛka ye. Ɔluakɛ ɔle yɛ diema, yɛ nwonane ɔ.” Ɔti bɛdiele bɛ diema ne. 28 Na mɔɔ Medean+ gualilɛma ne ɛlɛpɛ nu la, bɛyele Dwosefi bɛvile bula ne anu na bɛdɔnenle ye bɛmaanle Yehyemɛlema ne mɔ bɛliele dwɛtɛ fufule 20.+ Menli ɛhye mɔ vale Dwosefi hɔle Yigyibiti. 29 Nzinlii mɔɔ Wulubɛn ziale hɔle bula ne anwo la, ɔnwunle kɛ Dwosefi ɛnle bula ne anu, na ɔsuosuanle ye adɛladeɛ ne mɔ anu. 30 Mɔɔ ɔziale ɔhɔle ɔ mediema ne mɔ anwo ɛkɛ ne la, ɔdeanle nu kɛ: “Kakula ne ɛnle ɛkɛ! Na mame, duzu a mebayɛ a?” 31 Ɔti bɛvale Dwosefi tɛladeɛ tendenle ne na bɛhunle abɔnkye nyinli na bɛvale ye tɛladeɛ ne bɛbɔle ye mogya ne anu. 32 Ɛhye anzi, bɛvale tɛladeɛ tendenle kɛnlɛma ne bɛhɔmaanle bɛ papa na bɛhanle kɛ: “Debie mɔɔ yɛnwu ye la ɛne. Yɛsɛlɛ wɔ, nea ye kpalɛ saa ɛ ra ne tɛladeɛ ne a.”+ 33 Akee ɔnleanle ye kpalɛ na ɔdeanle nu kɛ: “Me ra ne tɛladeɛ ne ɔ! Ɔzɔho kɛ nane anwo ɛzulolɛ bie ɛhye ye ɛli! Yetete Dwosefi anu!” 34 Ɔti Gyekɔbo suosuanle ye adɛladeɛ ne mɔ anu na ɔvale ɛrele ɔhyele ɔ bo na ɔzunle ɔ ra ne mekɛ dɔɔnwo. 35 Na ɔ mra mrenyia nee ɔ mra mraalɛ ne mɔ amuala bɔle mɔdenle kɛ bɛkyekye ɔ rɛle, noko yeammaa bɛankyekye ɔ rɛle na ɔhanle kɛ: “Mebali me ra ne anwo nyane too meahɔ Nla*+ ne anu!” Na ye papa hɔle zo zunle ye. 36 Na Medeanema ne dɔnenle ye wɔ Yigyibiti maanle Pɔtefaa, Falo mgbanyima ne mɔ ko+ mɔɔ nea sinzavolɛma ne mɔ anwo zo la.+\n^ Anzɛɛ “yɛbɔ ye ɛkɛla yɛto aze.”\n^ Ɛnee bɛfa baka abonle ɛhye anu nzule bɛyɛ anatele.


Kɛzi Yɛyɛ Awie Mɔɔ Bɛdu Ye La | Nyamenle Ɛhulolɛ\nKɛzi Yɛyɛ Awie Mɔɔ Bɛdu Ye La\nSaa bɛtu yɛ nwo sonla anzɛɛ yɛ gɔnwo kpalɛ bie mɔɔ yeyɛ ɛtane na yeannu ɔ nwo la bɛfi asafo ne anu a, ɔmaa yɛdi nyane kpole. Kɛzi yɛdi edwɛkɛ ɛhye anwo adehilelɛ mɔɔ wɔ Baebolo ne anu azo la kola maa bɛnwu Nyamenle anwo ɛlɔlɛ mɔɔ yɛlɛ nee nɔhalɛ mɔɔ yɛdi yɛmaa ye ngyehyɛleɛ ne la. * Suzu edwɛkɛ ɛhye anwo kpuyia bie mɔ mɔɔ bɛbiza la anwo nea.\nKɛzi ɔwɔ kɛ yɛyɛ awie mɔɔ bɛdu ye la ɛ? Baebolo ne ka kɛ: “Bɛ nee awie biala mɔɔ fɛlɛ ɔ nwo Keleseɛnenli na ɔbɔ [nla nwo ɛbɛlatane], ɔle anyebolo, ɔsonle awozonle, ɔ nloa ɛdendɛlɛ ɛnyɛ fɛ, ɔle nzanli anzɛɛ ɔle awule la mmatu. Bɛ nee sonla zɛhae mmatɛnla ɛkponle nwo bɔbɔ di debie.” (1 Kɔlentema 5:11) Bɛha “awie biala mɔɔ ɛnli Kelaese ngilehilelɛ ne azo” la anwo edwɛkɛ kɛ: “Bɛmmadie ye bɛkɔ bɛ azua nu; bɛmmayɛ ye akoaba bɔbɔ. Ɔluakɛ awie biala mɔɔ kɛlie ye la nee ye yɛ adwenle wɔ ye ninyɛndane ne mɔ ɛyɛlɛ nu.” (2 Dwɔn 9-11) Yɛ nee menli mɔɔ bɛdu bɛ la ɛnli sunsum nu ninyɛne nwo adwelie anzɛɛ yɛ nee bɛ ɛmbɔ nu ɛnyɛ debie. The Watchtower September 15, 1981, mukelɛ 25 ne hanle kɛ: “‘Ahye’ mgbane mɔɔ yɛbabiza awie la bahola ahakyi adwelielilɛ na bie bɔbɔ a yeayɛ agɔnwolɛvalɛ. Asoo yɛkulo kɛ yɛbiza awie mɔɔ bɛdu ye la ahye na yɛmaa agɔnwolɛvalɛ zɛhae bɔ ɔ bo?”\nAsoo amgba ɔhyia kɛ yɛtwe yɛ nwo bɔkɔɔ? Ɛhɛe, ɔlua ndelebɛbo bie mɔ ati. Mɔɔ lumua la, ɔfane nɔhalɛ mɔɔ yɛdi yɛmaa Nyamenle nee ye Edwɛkɛ ne la anwo. Tɛ mekɛ mɔɔ ɔnyɛ se la anu angomekye a yɛtie Gyihova a, yɛtie ye noko wɔ mekɛ mɔɔ zɔhane ɛyɛlɛ bɔbɔ yɛ se kpalɛ la anu. Nyamenle anwo ɛlɔlɛ ka yɛ maa yɛdi ye mɛla ne kɔsɔɔti azo, yɛdie yɛto nu kɛ ɔle pɛlepɛle yɛɛ ɔlɛ ɛlɔlɛ na ye mɛla ne mɔ boa yɛ kpalɛ kpalɛ. (Ayezaya 48:17; 1 Dwɔn 5:3) Mɔɔ tɔ zo nwiɔ, saa yɛtwe yɛ nwo yɛfi ɛtanevolɛ mɔɔ ɔnnu ɔ nwo la anwo a, ɔngua gyinlabelɛ mɔɔ yɛlɛ wɔ Nyamenle anyunlu nee yɛ ɛbɛlabɔlɛ nwo evinli na ɔmaa duma kpalɛ mɔɔ asafo ne lɛ la tɛnla ɛkɛ. (1 Kɔlentema 5:6, 7) Mɔɔ tɔ zo nsa, yɛfa Baebolo ne anu ngyinlazo yɛdi gyima bɔkɔɔ a ɔbahola yeaboa ahenle mɔɔ bɛdu ye la. Saa yɛdie edwɛkɛlilɛ kɔmatii ne kpɔkɛzilɛ ne yɛto nu a, ɔbahola yeaha ɛtanevolɛ ne mɔɔ ɛkpo kɛ ɔkɛlie mɔdenle mɔɔ mgbanyima ne mɔ ɛlɛbɔ aboa ye ado nu la ahonle. Saa agɔnwolɛvalɛ mɔɔ sonle bolɛ mɔɔ ɔ nee ye alɔvolɛ lɛ la bɔ ye a “ye adwenle bara ɔ nwo zo,” yeanwu ɛtane kpole mɔɔ yeyɛ la na yeadu nwolɛ agyakɛ mɔɔ bamaa yeazia yeara Gyihova ɛkɛ la.—Luku 15:17.\nNa saa bɛtu yɛ busuanli bie ɛ? Saa ɔba ye zɛhae a, agɔnwolɛvalɛ kpole mɔɔ la yɛ avinli wɔ abusua ne anu la bayɛ nɔhalɛlilɛ nwo sɔnea kpole amaa yɛ. Kɛzi ɔwɔ kɛ yɛyɛ busuanli bie mɔɔ bɛdu ye la ɛ? Yɛnrɛhola yɛnrɛha edwɛkɛ biala mɔɔ bazi la anwo edwɛkɛ wɔ ɛke, noko bɛmaa yɛhwe yɛ adwenle yɛhɔ nwiɔ mɔɔ hyia la azo.\nBie a ɛnee abusua ne anu sonla ne mɔɔ bɛdu ye la wɔ sua nu ɛkɛ ne bie. Kɛmɔ ye ɛdulɛ ne ɛngile kɛ bɛye ye bɛvi abusua ne anu la ati, yɛbahola yɛ nee ye ahɔ zo ayɛ alehyenlɛ biala gyima mɔɔ yɛyɛ wɔ abusua ne anu la. Noko, ɔlua ɛbɛla mɔɔ yebɔ la ati, yehwe ɔ nwo yevi sunsum nu agɔnwolɛvalɛ mɔɔ la ye nee ye abusua ne anu amra mɔɔ le diedima avinli la anwo. Yemɔti abusua ne anu amra mɔɔ di nɔhalɛ la nee ye ɛnrɛhola ɛnrɛdu wɔ sunsum nu bieko. Kɛ neazo la, saa ahenle mɔɔ bɛdu ye la wɔ ɛkɛ, na abusua ne ka bɔ nu kɛ bɛyɛ abusua ɛzonlenlɛ a, ɔnrɛyɛ bie. Noko akee, saa ahenle mɔɔ bɛdu ye la le kakula a, ɔle awovolɛ ne mɔ gyima kɛ bɛkɔ zo bɛkilehile ye na bɛtenrɛdenrɛ ye. Ɛhye ati, awovolɛ mɔɔ bɛlɛ ɛlɔlɛ la bɛahola ayɛ ngyehyɛleɛ na bɛ nee kakula ne azukoa Baebolo ne. *—Mrɛlɛbulɛ 6:20-22; 29:17.\nƆdwu mekɛ ne bie noko a, ɛnee abusua ne anu sonla ne mɔɔ bɛdu ye la ɛnde sua nu ɛkɛ ne bie. Bie a ɔyɛ a bɛbahola bɛ nee ye ali ngitanwo wɔ mekɛ ekyi bie anu bɛava bɛali abusua ne anu edwɛkɛ bie mɔɔ hyia la anwo gyima ɛdeɛ, noko ɔwɔ kɛ bɛte mekɛ dodo mɔɔ bɛ nee ye di ngitanwo la azo. Keleseɛne abusua nu amra mɔɔ di nɔhalɛ la ɛnva edwɛkɛ ɛnye bɛ nloa na bɛ nee abusua ne anu sonla mɔɔ bɛdu ye na ɔnde sua nu ɛkɛ ne la ɛnli ngitanwo. Emomu, nɔhalɛ mɔɔ bɛdi bɛmaa Gyihova nee ye ahyehyɛdeɛ ne la ka bɛ maa bɛdie Ngɛlɛlera ne anu ngyehyɛleɛ mɔɔ bɛdua zo bɛtu awie la bɛto nu. Bɛ nɔhalɛlilɛ ne baha ɛtanevolɛ ne ahonle kpalɛ na yeaboa ye yeamaa yeahola yeanyia nvasoɛ yeavi ɔ nyunlu mɔɔ bɛhwi la anu. *—Hibuluma 12:11.\n^ ɛden. 1 Edwɛkɛ ɛhye anwo ngyinlazo mɔɔ wɔ Baebolo ne anu la noko fane bɛdabɛ mɔɔ bɛtwe bɛ nwo bɛfi asafo ne anwo la anwo.\n^ ɛden. 2 Saa ɛkpondɛ ngakula mɔɔ bɛdu bɛ na bɛwɔ sua nu ɛkɛ la anwo edwɛkɛ dɔɔnwo a, nea The Watchtower, October 1, 2001, mukelɛ 16-17 yɛɛ November 15, 1988, mukelɛ 20.\n^ ɛden. 3 Saa ɛkpondɛ kɛ ɛnwu kɛzi ɔwɔ kɛ yɛyɛ yɛ nwo sonla mɔɔ bɛdu ye la anwo edwɛkɛ dɔɔnwo a, nea Ngɛlɛlera ne anu folɛdulɛ mɔɔ bɛzuzu nwo la wɔ The Watchtower, April 15, 1988, mukelɛ 26-31 yɛɛ September 15, 1981, mukelɛ 26-31.\nFa nwa awie Fa nwa awie Kɛzi Yɛyɛ Awie Mɔɔ Bɛdu Ye La\nKpuyia Mɔɔ Vi Kengavoma Ɛkɛ—August 2013


2 Edwɛkɛsisilɛ 19 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 19:1-11\nGyihu hwile Gyɛhɔhyafate anyunlu (1-3)\nGyɛhɔhyafate vale nzenzaleɛ rale (4-11)\n19 Akee Dwuda Belemgbunli Gyɛhɔhyafate vale ɔ nwo kɔlɔɔnwo*+ ziale hɔle ye sua nu* wɔ Gyɛlusalɛm. 2 Ɛnyelɛzodeɛnwunlɛnli Haneenae+ ara Gyihu+ vindele hɔyiale Belemgbunli Gyɛhɔhyafate na ɔzele ye kɛ: “Asoo amumuyɛma a ɔwɔ kɛ ɛboa bɛ a,+ yɛɛ menli mɔɔ kpɔ Gyihova la a ɔwɔ kɛ ɛkulo bɛ ɔ?+ Ɔlua ɛhye ati Gyihova ɛya ne wɔ ɛ nwo zo. 3 Noko, bɛnwu ninyɛne mgbalɛ wɔ wɔ nu,+ ɔluakɛ wɔyeye ɛzonlenlɛ mbaka* ne mɔ wɔvi azɛlɛ ne azo yɛɛ wɔziezie wɔ ahonle* kɛ ɛkpondɛ nɔhalɛ Nyamenle ne abo zo.”+ 4 Gyɛhɔhyafate hɔle zolɛ dɛnlanle Gyɛlusalɛm, na ɔvindele bieko ɔhɔle menli ne anwo lɔ, ɔvi Biyɛ-hyiba kɔdwu Yifelaem awoka ne mɔ azo,+ kɛ ɔfa bɛ yeazia yeara Gyihova, bɛ nenyia mɔ Nyamenle ne anwo ɛkɛ.+ 5 Eza ɔkpale ndɛnebuavolɛma wɔ azɛlɛ ne amuala azo wɔ Dwuda azuamgbole mɔɔ bɛlie nwolɛ bane la amuala azo, suakpole biala azo ɛdeɛ.+ 6 Na ɔzele ndɛnebuavolɛma ne kɛ: “Bɛnlea mɔɔ bɛlɛyɛ la boɛ, ɔluakɛ bɛmbua ndɛne bɛmmaa sonla emomu Gyihova, na ɔ nee bɛ lua wɔ bɛ ndɛnebualɛ ne anu.+ 7 Na bɛzulo Gyihova.+ Bɛnlea mɔɔ bɛyɛ la boɛ, ɔluakɛ Gyihova yɛ Nyamenle ne ɛnli nzisi,+ ɔnnea sonla nyunlu,+ ɔnlie belaebo.”+ 8 Gyɛhɔhyafate kpale Livaema nee ɛsɔfoma yɛɛ Yizilayɛma bie mɔ mɔɔ bɛle mgbanyinli wɔ bɛ papa mɔ sua nu la wɔ Gyɛlusalɛm noko kɛ bɛzonle kɛ Gyihova ndɛnebuavolɛma na bɛli menli mɔɔ de Gyɛlusalɛm la edwɛkɛ.+ 9 Na ɔzele bɛ kɛ: “Ɔwɔ kɛ bɛfa nɔhalɛlilɛ nee ahonle mɔɔ di munli* la bɛyɛ ɛhye wɔ Gyihova ɛzulolɛ nu: 10 Mekɛ biala mɔɔ bɛ mediema mɔɔ dede bɛ azuamgbole ne mɔ azo la kɛva edwɛkɛ mɔɔ fale mogya mɔɔ bɛha bɛgua anwo la kɛra+ anzɛɛ kɛbiza edwɛkɛ mɔɔ fale mɛla, adehilelɛ, ngyehyɛleɛ anzɛɛ ndɛnebualɛ ne mɔ anwo la, ɔwɔ kɛ bɛbɔ bɛ kɔkɔ amaa bɛanli fɔlɛ wɔ Gyihova anyunlu; anrɛɛ ye ɛya ne bara bɛdabɛ nee bɛ mediema ne mɔ anwo zo. Ɛhye a ɔwɔ kɛ bɛyɛ a, amaa bɛanli fɔlɛ. 11 Ɛsɔfo kpanyinli Amalaya mɔɔ nea bɛ nwo zo wɔ Gyihova anwo edwɛkɛ biala anu la a wɔ ɛke la.+ Yehyemɛle ara Zɛbadaya a le Dwuda sua nu amra adekilevolɛ wɔ edwɛkɛ biala mɔɔ fale belemgbunli ne anwo la anwo a. Na Livaema bazonle kɛ bɛ mgbanyima. Bɛmaa bɛ nwo ɛyɛ se na bɛyɛ gyima ne, na Gyihova nee menli mɔɔ yɛ mɔɔ le kpalɛ la ɛlua.”*+\n^ Anzɛɛ “vale azondwolɛ.”\n^ Anzɛɛ “ye belemgbunli sua ne anu.”\n^ Anzɛɛ “wɔzi pi wɔ wɔ ahonle nu.”\n^ Anzɛɛ “nee mɔɔ le kpalɛ la ɛlua.”\n2 Edwɛkɛsisilɛ 19


Lɛvitikɔso 17 | Yintanɛte Zo Baebolo | Ewiade Fofolɛ Ngilebɛbo\nKENGA YE WƆ Afrikaans Albania Mumule Aneɛ Albanian America Mumule Aneɛ Amharic Arabic Argentina Mumule Aneɛ Armenian Armenian (West) Ashaninka Australia Mumule Aneɛ Aymara Azerbaijani Azerbaijani (Cyrillic) Baoule Batak (Karo) Batak (Toba) Belgium French Mumule Aneɛ Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Czech Czech Mumule Aneɛ Danish Dutch Dutch Mumule Aneɛ Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ French French Mumule Aneɛ Ga Galician Georgian German German Mumule Aneɛ Ghana Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Icelandic Igbo Iloko India Mumule Aneɛ Indonesia Mumule Aneɛ Indonesian Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Sign Language Japan Mumule Aneɛ Japanese Javanese Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Mumule Aneɛ Korean Kosraean Laotian Latvian Lingala Lithuanian Luganda Lunda Luo Luvale Macedonian Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Marathi Maya Melanesia Mumule Aneɛ Mexico Mumule Aneɛ Motu Mozambique Mumule Aneɛ Myanmar Myanmar Mumule Aneɛ Navajo Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nzema Oromo Ossetian Otetela Panama Mumule Aneɛ Pangasinan Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Portugal Mumule Aneɛ Portuguese (Brazil) Portuguese (European) Punjabi Punjabi (Roman) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovakia Mumule Aneɛ Slovenia Mumule Aneɛ Slovenian South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Sweden Mumule Aneɛ Swedish Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tok Pisin Tongan Tshiluba Tsonga Turkey Mumule Aneɛ Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietname Mumule Aneɛ Vietnamese Wallisian Waray-Waray Xhosa Yoruba Zimbabwe Mumule Aneɛ Zulu zambia Mumule Aneɛ\nƐdanlɛsua ne, ɛleka mɔɔ bɛbɔ afɔle la (1-9)\nBɛmmadi mogya (10-14)\nNane funli nwo mɛla (15, 16)\n17 Gyihova doale zo zele Mosisi kɛ: 2 “Ka kile Aalɔn nee ɔ mra mrenyia ne mɔ yɛɛ Yizilayɛma amuala kɛ, ‘Mɔɔ Gyihova ɛha la ɛne: 3 “‘“Saa Yizilayɛnli biala ku ɛnlankɛ anzɛɛ boane anzɛɛ abɔnkye wɔ azokoɛleɛ ɛkɛ ne anzɛɛ ɔku ye wɔ azokoɛleɛ ne anzi lɔ, 4 na yeanva yeamba nyianu ɛdanlɛsua ne anuhɔlɛ yeambambɔ afɔle yeammaa Gyihova wɔ Gyihova ɛdanlɛsua ne anyunlu a, bɛbabu zɔhane sonla ne kɛ yeli mogya nwo fɔlɛ. Yeha mogya yegua, na ɔwɔ kɛ bɛye* zɔhane sonla ne bɛfi ye menli ne avinli. 5 Ɛhye bamaa Yizilayɛma ava bɛ afɔlebɔdeɛ ne mɔ mɔɔ kɛkala bɛfa bɛbɔ afɔle wɔ ɛbɔ nu bɛmaa Gyihova la arɛlɛ ɛsɔfo ne wɔ nyianu ɛdanlɛsua ne anuhɔlɛ. Ɔwɔ kɛ bɛfa ɛhye mɔ bɛbɔ anzodwolɛ afɔle bɛmaa Gyihova.+ 6 Na ɛsɔfo ne bakponde mogya ne wɔ Gyihova afɔlemokyea ne mɔɔ wɔ nyianu ɛdanlɛsua ne anuhɔlɛ la anwo na yeamaa ɛnlome ne akpu kɛ afɔlebɔlɛ evuanlɛ mɔɔ Gyihova anye die nwolɛ* la.+ 7 Ɔti ɔnle kɛ bɛbɔ afɔle bɛmaa sunsum ɛtane mɔɔ zɔho mbɔnkye,*+ mɔɔ bɛ nee bɛ bɔ tuutuu la bieko.+ Ɛhye bayɛ mɛla mɔɔ wɔ ɛkɛ ne dahuu maa bɛ wɔ bɛ awolɛndoazo kɔsɔɔti anu a.”’ 8 “Ka kile bɛ kɛ, ‘Yizilayɛnli biala anzɛɛ ɛyɛvolɛ biala mɔɔ de bɛ avinli mɔɔ kɛbɔ ɛyelalɛ afɔle anzɛɛ kɛbɔ afɔle gyɛne bie 9 na yeanva yeamba nyianu ɛdanlɛsua ne anuhɔlɛ yeambambɔ afɔle yeammaa Gyihova la, bɛbaye ye* bɛavi ye menli ne avinli.+ 10 “‘Saa Yizilayɛnli biala anzɛɛ ɛyɛvolɛ biala mɔɔ de bɛ avinli la di mogya biala a,+ mebadu me nye meazie ahenle* mɔɔ di mogya ne la anwo na meaye ye* meavi ye menli ne avinli. 11 Ɔluakɛ abɔdeɛ biala ngoane* wɔ mogya ne anu,+ yɛɛ meva memaa bɛ kɛ bɛva bɛli bɛ* ti mgbɔdalɛ wɔ afɔlemokyea ne azo,+ ɔluakɛ mogya ne a bɛfa bɛdi mgbɔdalɛ a,+ ɔboalekɛ ngoane* ne wɔ nu. 12 Ɛhye ati meha mehile Yizilayɛma kɛ: “Bɛ nuhua ko biala mmadi mogya, yɛɛ ɔnle kɛ ɛyɛvolɛ biala mɔɔ de bɛ avinli la+ di mogya.”+ 13 “‘Saa Yizilayɛnli anzɛɛ ɛyɛvolɛ biala mɔɔ de bɛ avinli la di ɛbɔlɛ na ɔkye nane anzɛɛ aloma na ɔbali a, ɔwɔ kɛ ɔwola ye mogya ne ɔgua aze+ na ɔfa ndɛtɛlɛ ɔkeda zo. 14 Ɔluakɛ abɔdeɛ biala ngoane* a le ye mogya ne, ɔboalekɛ ngoane* ne wɔ nu. Yemɔti meha mehile Yizilayɛma kɛ: “Bɛmmadi abɔdeɛ biala mogya ɔboalekɛ abɔdeɛ biala ngoane* a le ye mogya ne. Awie biala mɔɔ kɛli bie la bɛbahu ye.”+ 15 Saa ekulomeni anzɛɛ ɛyɛvolɛ biala di nane mɔɔ ɛwu anzɛɛ mɔɔ nane anwo ɛzulolɛ ɛtete ye nu la a,+ ɛnee ɔwɔ kɛ ɔkpo ye adɛladeɛ na ɔbia nzule nu, noko ɔ nwo bagua evinli kɔkpula nɔsolɛ nu;+ akee ɔ nwo bade. 16 Noko saa yeamkpo ye adɛladeɛ na yeambia ɔ nwo* a, ɔbali ye ɛtane ne anwo ɛzonle.’”+\n^ Anzɛɛ “bɛku.”\n^ Hibulu aneɛ nu, “mbɔnkye ne mɔ.”\n^ Anzɛɛ “bɛbahu ye.”\n^ Anzɛɛ “meahu ye.”\n^ Anzɛɛ “ɛkɛla,”\n^ Hibulu aneɛ nu, “ye nwonane.”


Edwɛne 93 | Yintanɛte Zo Baebolo | Ewiade Fofolɛ Ngilebɛbo\nGyihova tumililɛ le kpole\n“Wɔ ngakyelɛ ne mɔ le nɔhalɛ” (5)\n93 Gyihova ɛrayɛ Belemgbunli!+ Yeva anyunlunyia yeheda;Gyihova ɛheda anwosesebɛ;Yebɔ ye kɛ bɛlɛte. Bɛva azɛlɛ* ne bɛzie ɛkɛ ne kpundii;Bɛnrɛhola ɔ bo tu* ɛlɛ. 2 Bɛvale wɔ belemgbunli ebia ne bɛziele ɛkɛ ne kpundii ɔvi tete;+Ɛwɔ ɛkɛ ne dahuu.+ 3 O Gyihova, azule ne mɔ ɛlɛtu,Azule ne mɔ tu na bɛkulu;Azule ne mɔ kɔ zo tu na bɛkpudwu.* 4 Gyihova le bedevinli wɔ anwuma,Ye tumi tɛla azule dɔɔnwo ɛhululɛ,+Ye tumi tɛla nyevile azɛlɛkye mɔɔ ɛlɛbu.+ 5 Wɔ ngakyelɛ ne mɔ le nɔhalɛ bɔkɔɔ.+ O Gyihova, nwuanzanwuanzayɛlɛ fɛta wɔ sua nu+ dahuu.\n^ Anzɛɛ “bɛyɛ dede.”


“Kɛkala, Meyɛ Ninyɛne Kɔsɔɔti Fofolɛ!” (Yekile 21) | Bikye Nyamenle\nƐzinzalɛ Arane | December 2013\nKENGA YE WƆ Afrikaans Albanian Amharic Arabic Armenian Aymara Bengali Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Gujarati Haitian Creole Hiligaynon Hindi Hungarian Igbo Iloko Indonesian Italian Japanese Kannada Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Malayalam Maltese Marathi Mongolian Myanmar Ngabere Norwegian Nzema Papiamento (Aruba) Persian Polish Portuguese (Brazil) Quechua (Bolivia) Rarotongan Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Tamil Telugu Thai Tigrinya Tsonga Turkish Twi Ukrainian Urdu Uruund Vietnamese Xhosa Yoruba Zulu\n“Kɛkala, Meyɛ Ninyɛne Kɔsɔɔti Fofolɛ!”\nƐkulo kɛ ɛ nee wɔ abusua ne nyia kpɔkɛdelɛ kpalɛ na bɛtɛnla aze bɛkyɛ ɔ? Ɛkulo kɛ ɛtɛnla ewiade mɔɔ nyane, amaneɛnwunlɛ yɛɛ ewule ɛnle ɛkɛ la anu ɔ? Ewiade zɛhae ɛnle adwenle nzuzulɛ ala. Emomu, ɔnrɛhyɛ tenlene ewiade fofolɛ bara, ɔluakɛ ɔle Gyihova Nyamenle bodane. Tie kɛzi bɛha ye bodane ne anwo edwɛkɛ la wɔ Yekile 21:3-5.—Kenga.\n‘Nyamenle bakyikyi bɛ nye anwo monle.’ (Yekile 21:4) Monle boni a ɔbakyikyi a? Tɛ anyelielɛ monle anzɛɛ monle mɔɔ bɔ yɛ nye anwo bane la ɔ. Nyamenle ɛwɔkɛ ne fane monle mɔɔ amaneɛnwunlɛ nee nyanelilɛ fa ba la anwo. Nyamenle ɛnrɛkyikyi monle zɛhae ala; ɔbaye amaneɛnwunlɛ nee nyanelilɛ mɔɔ fa monle ɛhye ba la yeavi ɛkɛ na yɛ nwo adɔ yɛ bɔkɔɔ.\n“Ewule ɛnle ɛkɛ bieko.” (Yekile 21:4) Duzu a ɛmaa menli ɛzu dɔɔnwo ɛdɛla kpɔvolɛ ewule a? Gyihova balie alesama mɔɔ yɛ tieyɛ la yeavi ewule sa nu. Adenle boni azo? Ɔbaye debie mɔɔ fa ewule ba la yeavi ɛkɛ: ɛhye a le ɛtane mɔɔ yɛnyianle yɛvile Adam ɛkɛ la. (Wulomuma 5:12) Gyihova balua Gyisɛse ɛkpɔnedeɛ afɔlebɔlɛ ne azo yeamaa alesama mɔɔ yɛ tieyɛ la ali munli. * Akee kpɔvolɛ mɔɔ li amozi mɔɔ “bɛbazɛkye” ye la a le ewule. (1 Kɔlentema 15:26) Alesama mɔɔ di munli la bahola adɛnla aze kɛmɔ Nyamenle bodane ne kile la—bɛbadɛnla aze dahuu wɔ kpɔkɛdelɛ mɔɔ di munli la anu.\n“Nyane ɛnle ɛkɛ.” (Yekile 21:4) Nyane boni a bavi ɛkɛ a? Adwenle, nganeɛdelɛ yɛɛ nwonane nu nyane kɔsɔɔti mɔɔ ɛtane nee sinlidɔlɛ ɛva ɛra na ɔmaa menli mgbe dɔɔnwo anye zo ta bɛ la bavi ɛkɛ.\nƆnrɛhyɛ asetɛnla mɔɔ ɛzunlɛ, ewule yɛɛ nyane ɛnle nu la bara. Noko bie a ɛbabiza kɛ ‘ɔbara ni?’ ‘Asoo Nyamenle ɛwɔkɛ ne fane anwuma ɛhɔlɛ nwo ɔ?’ Kyɛkyɛ. Suzu deɛmɔti ɔnle zɔ la anwo nea. Mɔɔ lumua la, ɛwɔkɛ ne bɔ ɔ bo kɛ “Nyamenle sua nu a le ye menli avinli,” yɛɛ azɛlɛ ye azo a alesama wɔ a. (Yekile 21:3) Mɔɔ tɔ zo nwiɔ, ɛwɔkɛ ne ka ewiade mɔɔ “ewule ɛnle ɛkɛ bieko”—ewiade mɔɔ ɛnee ewule wɔ nu noko ɔnle ɛkɛ bieko la. Ewule ɛnle anwuma, noko ɔwɔ azɛlɛ ye azo mekɛ tendenle. Ɛhye maa ɔda ali wienyi kɛ asetɛnla kpalɛ nwo ɛwɔkɛ mɔɔ Nyamenle ɛbɔ la bara nu wɔ azɛlɛ ɛhye azo.\nNyamenle bakyikyi ɛzunlɛ dɔɔnwo mɔɔ amaneɛnwunlɛ nee nyanelilɛ ɛva ɛra la\nGyihova kulo kɛ yɛdie ye tenlene ewiade fofolɛ ne anwo ɛwɔkɛ ne yɛdi. Ɔhanle nyilalɛ ne mɔɔ bara anwo edwɛkɛ ɔwiele la, ɔbɔle ɛwɔkɛ kɛ: “Kɛkala, meyɛ ninyɛne kɔsɔɔti fofolɛ!” Eza ɔhanle kɛ, “Edwɛkɛ ɛhye mɔ le nɔhalɛ yɛɛ bɛfa bɛ rɛle bɛto zolɛ a ɔyɛ boɛ.” (Yekile 21:5) Duzu ati a ɛnzukoa kɛzi ɛ nee wɔ alɔvolɛ bahola aboka menli mɔɔ ɛlɛfa anyelielɛ azonle na bɛbanwu kɛ Nyamenle ɛwɔkɛ ne ɛra nu wɔ anyunlunyia nu la anwo debie dɔɔnwo ɛ?\nBaebolo ɛgengalɛ maa December\n1 Pita 1-5; 2 Pita 1-3; 1 Dwɔn 1-5; 2 Dwɔn 1-13; 3 Dwɔn 1-14; Dwuudu 1-25–Yekile 1-22\n^ ɛden. 5 Saa ɛkpondɛ kɛ ɛsukoa Kelaese ɛkpɔnedeɛ afɔlebɔlɛ ne anwo edwɛkɛ dɔɔnwo a, nea Duzu A Baebolo ne Kilehile Amgba A? buluku ne mɔɔ Gyihova Alasevolɛ ɛyɛ la tile 5.\nEDWƐKƐ TITILI Duzu Ati A Bɛbiza A?\nEDWƐKƐ TITILI Deɛmɔti Yɛhyia Nyamenle La\nƐBƐLABƆLƐ NU EDWƐKƐ Menyɛle Gyihova Ɛzonlenlɛ Gyima Ne\nDRAW CLOSE TO GOD “Kɛkala, Meyɛ Ninyɛne Kɔsɔɔti Fofolɛ!”\n‘Bɛbadu Kɔbele Wɔ Awoka Ne Mɔ Anu’\nFA KILEHILE Ɛ MRA Gyisɛse Kelaese—Kɛzi Ɔwɔ Kɛ Yɛkakye Ye Ɛ?\nDuzu Ati A Bɛfɛlɛ Bɛ Gyihova Alasevolɛ A?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE December 2013 | Yɛhyia Nyamenle Ɔ?\nDecember 2013 | Yɛhyia Nyamenle Ɔ?\nƐZINZALƐ ARANE December 2013 | Yɛhyia Nyamenle Ɔ?\n“Ɔyila Bɛdabɛ Mɔɔ Bɛkpondɛ Ɔ Bo Zo La”\n“Gyihova Ɛva Ɛhyɛ Bɛ”\n“Nyamenle Kulo Sonla Mɔɔ Te Ɔ Nyunlu Kyɛ Debie La”\n‘Ye Su Ne Mɔɔ Ɛnyelɛ Ɛnnwu Ye La Ɛla Ali Wienyi’


Duzu A Le “Awieleɛ Ne”?\nƐzinzalɛ Arane | April 2011\nKENGA YE WƆ Albanian Amharic Arabic Armenian (West) Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Giliki Greenlandic Hiligaynon Hungarian Igbo Indonesian Italian Japanese Korean Lithuanian Macedonian Malagasy Mixe (North Central) Mizo Moore Myanmar Ndebele Norwegian Nzema Ossetian Papiamento (Curaçao) Polish Portuguese (Brazil) Romanian Russian Samoan Sepedi Sesotho (Lesotho) Setswana Seychelles Creole Sinhala Slovak Slovenian Spanish Sranantongo Swahili Swedish Tahitian Tetun Dili Thai Tsonga Turkish Ukrainian Urdu Vietnamese\n“. . . kolaa na awieleɛ ne ara.”—MATEYU 24:14.\nKENLENSA ye menli ta ka ewiade awieleɛ ne anwo edwɛkɛ. Yɛnwu nwolɛ edwɛkɛ dɔɔnwo wɔ mbuluku, video, nee magazine ngakyile nu. Ninyɛne mɔɔ bie mɔ kile kɛ ɔbava awieleɛ ne yeara la bie a le nukelea konle, pelanet ngyikyi mɔɔ bayia nu, ewule ngɛkɛba, maanle nu ɛhakyilɛ mɔɔ bɛngola nwolɛ ɛhwee yɛ, nee ɛlɔne mɔɔ vi anwomanyunlu la.\nƐzonlenlɛ dɔɔnwo noko lɛ adwenle ngakyile wɔ nwo; dɔɔnwo kilehile kɛ “awieleɛ ne” bazɛkye ngoane mɔɔ wɔ azɛlɛ ye azo la kɔsɔɔti. Abɔlɔba bie vale nyanelilɛ hɛlɛle ye wɔ Mateyu 24:14 anwo kɛ: “Edwɛkɛ ɛhye anwo hyia kpalɛ wɔ Nyamenle Edwɛkɛ ne anu . . . Ɛzɛkyelɛ mɔɔ yɛ ɛzulolɛ kpalɛ la ɛlɛba yɛ awolɛndoazo ye azo mɔɔ yɛ nuhua ekyi bie ala a die to nu a.”\nMenli ɛhye mɔ ta bu bɛ nye gua edwɛkɛ bie mɔɔ anwo hyia kpalɛ la azo: Gyihova Nyamenle “bɔle” azɛlɛ ye; “ɔbɔle . . . amaa sonla adɛnla” zo. (Ayezaya 45:18) Yemɔti mekɛ mɔɔ Gyisɛse hanle “awieleɛ ne” anwo edwɛkɛ la, ɛnee ɔngile kɛ bɛbazɛkye azɛlɛ ne; yɛɛ ɛnee ɔngile kɛ bɛbabɔ alesama abo zo bɔkɔɔ. Mɔɔ ɛnee ɔlɛkile la a le kɛ bɛbazɛkye amumuyɛma—menli mɔɔ ɛnli adehilelɛ kpalɛ mɔɔ Gyihova fa maa azo la.\nSuzu neazo ɛhye anwo. Fa ye kɛ ɛlɛ sua kɛnlɛma bie na wɔva wɔmaa awie mɔ kɛ bɛdɛnla nu mgbane. Bie mɔ de anzondwolɛ nu yɛɛ bɛnea wɔ sua ne boɛ. Noko bie mɔ ɛdeɛ, bɛgyegye adwenle, bɛko, na bɛyɛ menli ne mɔɔ de anzondwolɛ nu la basabasa. Bɛsɛkye wɔ sua ne yɛɛ ɛka ɛkile bɛ kɛ bɛgyakyi a bɛngyakyi.\nKɛzi ɛbali ngyegyelɛ ɛhye anwo gyima ɛ? Asoo ɛbazɛkye wɔ sua ne? Kyɛkyɛ. Kpolerazulɛ biala ɛnle nwolɛ kɛ ɛbadu menli mɔɔ ɛnli boɛ la na wɔayɛ ɛleka mɔɔ bɛzɛkye ye la boɛ.\nZɔhane ala a Gyihova bayɛ a. Ɔmanle edwɛndolɛnli ne hɛlɛle kɛ: “Bɛbaminli amumuyɛma abo zo; na bɛdabɛ mɔɔ bɛ rɛle wɔ [Gyihova] anu la bava azɛlɛ ne. Ɔnrɛhyɛ biala ɛnee amumuyɛnli ne abo zo ɛminli, ɛbahɔnlea ɛleka mɔɔ ɔwɔ la, na ɛnrɛnwu ye. Na bɛlɛvoma bava azɛlɛ ne ayɛ bɛ ɛdeɛ, na bɛ nye alie bɛ ɛkpazilɛ nwo.”—Edwɛndolɛ 37:9-11.\nƐzoanvolɛ Pita noko hanle edwɛkɛ ko ne ala. Ɔhɛlɛle kɛ: “[Nyamenle] manle anwuma rale, na azɛlɛ resee ye noko yele ɔ nwo vile nzule nu rale dɛbadɛba ne, na nzule ɛbɔ ye ɛyia a, yɛɛ eza noko nzule ye ala a yile zɛkyele ewiade dɛba ne la.” (2 Pita 3:5, 6) Wɔ ɛke ɛnee ɛzoanvolɛ ne ɛlɛka Nowa mekɛ zo Azuyilɛ ne anwo edwɛkɛ. Bɛzɛkyele ɛtanevolɛma, noko bɛanzɛkye azɛlɛ ne. Ɔvale ewiade amuala Azuyilɛ ne “ɔhilele kɛ kenle bie bɛdabɛ mɔɔ bɛngulo Nyamenle la kɛzi kɛwie ye la” ɛne.—2 Pita 2:6.\nPita hanle zɔle zolɛ kɛ: “Bɛhua anwuma nee aze mɔɔ kɛkala wɔ ɛkɛ ne la anwo senle bɛzie ɛkɛ.” Saa yɛfa ye zɔhane ala a, yɛbanyia adwenle mɔɔ ɛndenrɛ. Noko, suzu nwo nea. Ngyɛnu ko ne ala ka kɛ: “Nee menli mɔɔ ɛnze Nyamenle la ɛzɛkyelɛ.” Tɛ azɛlɛ ne a bɛbazɛkye ye a, emomu ɛtanevolɛma. Duzu a badoa zo a? Pita hɛlɛle kɛ: “Yɛkendɛ anwuma fofolɛ ne [Nyamenle Mɛzaya Belemgbunlililɛ] nee ewiade fofolɛ ne [alesama abusua mɔɔ yɛ mɔɔ tenrɛ] mɔɔ pɛlepɛlelilɛ wɔ nu la.”—2 Pita 3:7, 13.\nBaebolo ngapezo eza kile kɛ “awieleɛ ne” ɛbikye kpalɛ. Kenga Mateyu 24:3-14 nee 2 Temɔte 3:1-5 na nea ninyɛne mɔɔ kile kɛ ɛhye le nɔhalɛ la. *\nKakula bɔbɔ kola te edwɛkɛ mɔɔ wɔ Mateyu 24:14 la abo. Asoo ɔnyɛ wɔ azibɛnwo kɛ menli ɛnde ɔ bo ɔ? Seetan ɛzi menli adwenle ne anye wɔ nɔhalɛ mɔɔ wɔ Nyamenle Edwɛkɛ ne anu la anwo. (2 Kɔlentema 4:4) Ɛhye ati a bɛnde ɔ bo a. Eza Nyamenle ɛva ye bodane ne mɔ ɛvea bɛdabɛ mɔɔ bɛmemaa bɛ nwo zo la na yela ye ali yehile bɛlɛvoma. Wɔ ɛhye anwo, Gyisɛse hanle kɛ: “Egya, anwuma nee aze Awulae, meyɛ wɔ mo kɛ ninyɛne mɔɔ wɔva wɔvea nrɛlɛbɛvolɛma nee nwomama la wɔye wɔhile menli mɔɔ ɛnze nwolɛ bie la.” (Mateyu 11:25) Ɔle enililɛ kpole kɛ yɛboka bɛlɛvoma mɔɔ bɛte Nyamenle Belemgbunlililɛ ne abo na bɛ nye la kenlebie nyilalɛ mɔɔ bara la anwo.\n^ ɛden. 11 Saa ɛkpondɛ ɛhye anwo edwɛkɛ dɔɔnwo a, nea Duzu A Baebolo ne Kilehile Amgba A? buluku ne mɔɔ Gyihova Alasevolɛ ɛyɛ la, tile 9.\n[Nvoninli wɔ mukelɛ 9]\nBelemgbunlililɛ ne bazɛkye ɛtanevolɛma kɔsɔɔti wɔ “awieleɛ ne”\nFa nwa awie Fa nwa awie Duzu A Le “Awieleɛ Ne”?\nNgapezo Mɔɔ Nwolɛ Hyia Kpalɛ\nNwane Mɔ A Ɛlɛka Edwɛkpa Ne A?\nLEARN FROM GOD'S WORD Nwane a le Gyisɛse Kelaese?\nDRAW CLOSE TO GOD ““Ɛ Nwo Balɔ” Bɛ\nMaa Ɛ Nye Ɛbolo Gyihova Ɛzonlenlɛ Nwo\nSi Kpɔkɛ Mɔɔ Wula Nyamenle Anyunlunyia\n“Sunsum Ne Ma” Ne Wula Nyamenle Anyunlunyia\nAsoo Ɛmaa Nyamenle Sunsum Ne Kile Wɔ Adenle?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE April 2011\nFa nwa awie Fa nwa awie ƐZINZALƐ ARANE April 2011\nƐZINZALƐ ARANE April 2011


Ngyegyelɛ Mɔɔ Mraalɛ Fa Nu—Nyeyenu Mɔɔ Bɛyɛ Bɛtia Mraalɛ Wɔ Ewiade Amuala\nƐzinzalɛ Arane | October 2012\nKENGA YE WƆ Afrikaans Albanian Amharic Arabic Armenian Armenian (West) Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Dangme Danish Dutch English Estonian Finnish French Garifuna Georgian German Giliki Greenlandic Guarani Haitian Creole Hiligaynon Hungarian Igbo Iloko Indonesian Italian Japanese Kinyarwanda Kirghiz Korean Lingala Lithuanian Malagasy Mizo Moore Myanmar Nahuatl (Northern Puebla) Norwegian Nzema Ossetian Papiamento (Aruba) Papiamento (Curaçao) Polish Portuguese (Brazil) Romanian Russian Samoan Sepedi Serbian (Cyrillic) Sesotho (Lesotho) Setswana Seychelles Creole Shona Sinhala Slovak Slovenian Spanish Sranantongo Swahili Swedish Tagalog Tetun Dili Thai Tsonga Turkish Twi Ukrainian Urdu Vietnamese Xhosa Zulu\n“Saa menwu kɛzi mraalɛ fɛ la a, mengulo kɛ bie to me.”—ZAHRA, YELI ƐVOLƐ 15, ye edwɛkɛ ɛhye wɔ Fenlanze magazine GEO ne anu.\nKAKULA raalɛ ne edwɛkɛ ne mɔɔ wɔ ɛ sa fema zo la le nɔhalɛ bɔkɔɔ. Wɔ ewiade amuala, bɛyɛ mraalɛ nee ngakula mraalɛ basabasa wɔ bɛ asetɛnla kɔsɔɔti anu. Suzu edwɛkɛ ɛhye mɔ anwo.\nNyeyenu mɔɔ bɛyɛ bɛtia mraalɛ. Awovolɛ mɔɔ wɔ Ehyia la anye die ngakula mrenya nwo tɛla ngakula mraalɛ. UN bɔle amaneɛ wɔ ɛvolɛ 2011 ne anu kɛ, wɔ zɔhane maanle ne anu, mraalɛ kɛyɛ mgbe 134 wu ɔlua ɛkolɛyelɛ, ngakula mɔɔ bɛku bɛ, anzɛɛ bɛkpo bɛ la ati.\nNwomazukoalɛ. Saa bɛkyɛ menli mɔɔ ɛngɔ sukulu fee anzɛɛ bɛ sukulu ɛhɔlɛ ɛndwu ɛvolɛ nna mɔɔ bɛwɔ ewiade amuala la anu nsa a, nuhua nwiɔ le mraalɛ.\nNla mɔɔ bɛfa bɛgyegye bɛ. Agyalɛ mraalɛ mɔɔ bo mgbe mgbe 2.6 la ahu mɔ nee bɛ da mialera nu wɔ maanle dɔɔnwo anu mɔɔ bɛsuzu kɛ ɔnle ɛtane.\nKpɔkɛdelɛ. Wɔ maanle mɔɔ bɛlɛnyia anyuhɔlɛ la anu, nrenzɛvolɛma anu ko wu wɔ mitini kɛyɛ nwiɔ biala anu ɔluakɛ bɛnnyia ayileyɛlɛ kpalɛ.\nBɛnlɛ agyadeɛ nwo adenle. Wɔ maanle dɔɔnwo anu, mraalɛ a dua ɛbɔ nu ninyɛne dɔɔnwo a, noko bɛnlɛ adenle kɛ bɛkɛnyia bɛ ti anwo agyapadeɛ anzɛɛ azɛlɛ.\nDuzu ati a mraalɛ ɛnlɛ nwolɛ adenle ɛhye mɔ ɛ? Bie mɔ fa bɛ nwo wula asɔnema diedi nee bɛ nyɛleɛ mɔɔ maa bɛyɛ mraalɛ basabasa la anu anzɛɛ bɛka kɛ ɔle ye adenle zo. Fenlanze adwelie kɛlata bie vale India lɔya Chandra Rami Chopra edwɛkɛ ɛhye hanle: “Debie ko bie wɔ ɛkɛ mɔɔ ɛbanwu ye wɔ ɛzonlenlɛ kɔsɔɔti mɛla nu a: Bɛdie nyeyenu mɔɔ bɛyɛ bɛtia mraalɛ la bɛto nu.”\nAsoo ɛ nee bɛ yɛ adwenle? Ɛsuzu kɛ Baebolo ne tendɛ tia mraalɛ kɛmɔ ɛzonlenlɛ nu mbuluku dɔɔnwo yɛ la ɔ? Bie mɔ dwenle kɛ Baebolo ne ɛleka bie tendɛ tia mraalɛ. Noko kɛzi Nyamenle ne mɔɔ ɔmanle bɛhɛlɛle Baebolo ne la bu mraalɛ ɛ? Ye nyelebɛnloa ne bahola ayɛ se ɛdeɛ, noko saa yɛfa mekɛ yɛneɛnlea Baebolo ne anu kpalɛ a, ɔbamaa yɛanwu nyelebɛnloa ne.\nFa nwa awie Fa nwa awie Ngyegyelɛ Mɔɔ Mraalɛ Fa Nu\nEDWƐKƐ TITILI Ngyegyelɛ Mɔɔ Mraalɛ Fa Nu\nEDWƐKƐ TITILI Asoo Nyamenle Dwenle Mraalɛ Nwo Amgba?\nEDWƐKƐ TITILI Nyamenle Bu Mraalɛ Yɛɛ Ɔdi Bɛ Eni\nFa Akɛnrasesebɛ Gyinla Amaneɛnwunlɛ Nloa\nLEARN FROM GOD'S WORD Duzu A Bazi Wɔ Ndɛnebualɛ Kenle Ne A?\nSunsum Boni A Ɛda Ye Ali A?\nTie Nyamenle Na Nyia Ye Ndane Ɛwɔkɛ Ne Mɔ Azo Nvasoɛ\nBɛmaa Bɛ Ɛhɛe Ɛyɛ Ɛhɛe\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE October 2012\nFa nwa awie Fa nwa awie ƐZINZALƐ ARANE October 2012\nƐZINZALƐ ARANE October 2012